title: Kärsämäen pirunpesä

text: Alueen maat omistaa Turun kaupunki sekä valtio. Pirunpesän ympäristö oli tarkoitus rauhoittaa luonnonsuojelulain nojalla vuonna 1994 tehdyssä selvityksessä. Varsinais-Suomen ensimmäisessä vaiheseutukaavassa vuodelta 1985 alue on: suojelualue, joka on tarkoitettu suojeltavaksi pääasiassa rakennuslain 135 §:n nojalla annettavilla määräyksillä sekä suojelukohde, joka on varattu pääasiassa luonnonsuojelulainsäädännön perusteella suojeltavaksi. Alue toimii myös koulujen opetuskohteena, ja sen ympäri kulkee luontopolku.


title: Kärsämäen pirunpesä

text: Tarun mukaan kiven sisässä asusteli piruja, joita jumala päätti rangaista ja antoi ukkosen halkaista kiven. Ukkosen voimasta pirut lensivät tiehensä kivestä. Myöhemmin kivellä asui haltia, joka tarjosi aina erilaisista astioista ohikulkeville rakuunoille juotavaa. Kerran haltia antoi rakuunalle kultaisen maljan josta juoda. Malja jäi rakuunalle ja päätyi kalkiksi Ruskon kirkkoon.


title: Kärsämäen pirunpesä

text: Muita merkittäviä siirtolohkareita Turussa ovat Kukkarokivi Ruissalossa ja Pallivahankivi Kärsämäen kaupunginosassa vain vähän matkan päässä Pirunpesästä.


title: Vauvauinti

text: Vauvauinti on vauvan ja perheen yhteinen leikkihetki, joka tapahtuu koulutetun ohjaajan valvomana puhtaassa ja lämmitetyssä vedessä. Tämän suomalaisen määritelmän mukaan vauvauinnin tarkoitus on saada lapsi pitämään vedestä. Vedessä tapahtuvan leikin avulla pyritään tukemaan lapsen yksilöllistä, kokonaisvaltaista fyysistä, psyykkistä ja sosio-emotionaalista kehitystä. Uintituokion aikana pyritään toimimaan lapsen ehdoilla, senhetkinen sisäinen ja motorinen kehitys huomioiden.


title: Vauvauinti

text: Vuonna 2011 noin yhdeksän prosenttia suomalaisista vauvoista osallistui jossain vaiheessa ohjattuun vauvauintiin. Vauvauinti on vauvamuskarin (vauvojen musiikkileikkikoulun) ja yhteisten leikki- tai lauluhetkien rinnalla yksi suosituimpia vauvaikäisille järjestettyjä kodin ulkopuolisia harrastuksia.


title: Vauvauinti

text: Suomessa vauvauinti voidaan aloittaa, kun lapsi painaa ainakin 5 kiloa ja on vähintään 3 kuukauden ikäinen.


title: Vauvauinti

text: Vauvauintia harrastetaan uima-altaassa, jossa veden lämpötila on +32 °C. Säädösten mukaan allasveden tulee olla sellaista, ettei siitä ole terveydelle haittaa. Käytännössä veden pieneliöitä (mikrobeja) torjutaan vapaan kloorin avulla eli klooraamalla vettä. Hygieniasyistä vapaan kloorin pitoisuuden on oltava lämminvesialtaassa vähintään 0,6 mg/litra muttei yli 1,2 mg/l.


title: Vauvauinti

text: Yleisesti ohjeistetaan, ettei alle yksivuotiasta lasta vietäisi vielä tavalliseen uimahallin tai kylpylän lämminvesialtaaseen, paitsi järjestetyn vauvauinnin yhteydessä. Tällä halutaan varmistaa, etteivät alle yksivuotiaat uisi sellaisissa lämminvesialtaissa, joiden veden nitraattipitoisuutta ei voida taata turvalliseksi (NO, raja-arvo ≤ 50 mg/litra). Ohje perustuu siihen, että vauva voi niellä painoonsa nähden runsaasti allasvettä, mikä voi haitata vauvan hapensaantia verenkiertoon imeytyneen nitraatin takia. Lisäksi monien terapia- ja opetustarkoituksiin käytettyjen lämminvesialtaiden vesi on kylmempää kuin +32 °C. Vauvan kehon lämpötilan säätely ei näet vielä toimi niin hyvin kuin suuremmilla lapsilla. Alilämpöisyyden (eli hypotermian) välttämiseksi vauvaikäistä ei tulisi uittaa kylmemmässä vedessä. Ohjattu vauvauinti kestää noin 30 minuuttia, joka ottaa vauvan kehon jäähtymisen huomioon.


title: Vauvauinti

text: Monessa muussa maassa vauvauinnin tavoitteet, olosuhteet ja menetelmät poikkeavat Suomessa valitusta lähestymisestä. Lämpimissä maissa vauvauintia saatetaan toteuttaa ulkouima-altaissa, ja tavoitteena voi olla vesiturvallisuuden lisääminen eli lapsen hukkumisriskin vähentäminen. Toisissa maissa (kuten Japani ja Australia) lähtökohtana voi olla uimataidon edistäminen ja lasten ohjaaminen uintiharrastuksen ja myöhemmin uintivalmennuksen pariin. Joissain itäisen Euroopan maissa ja Venäjällä vauvoja saatetaan puolestaan pyrkiä karaisemaan karuissa oloissa järjestetyllä vauvauinnilla. Kesällä 2013 tosin uutisoitiin, että ryhmä venäläisiä uinninopettajia Moskovasta oli opiskelemassa perhekeskeistä vauvauintia Suomessa.


title: York City FC

text: York City Football Club on jalkapalloseura Yorkin kaupungista, North Yorkshiren kreivikunnasta. Seuran parhaimmat saavutukset ovat Englannin 4. divisioonan voitto 1984, FA Cupin välieräpaikka 1955 ja FA Trophyn toinen sija 2009. Parhaimmillaan York City on pelanut toiseksi korkeimmalla sarjatasolla 1974–1976 sekä 1993–1999. Tällä hetkellä York City pelaa neljänneksi korkeimmalla sarjatasolla Football League Two, jonne se nousi Conference Nationalista keväällä 2012. York City pelaa kotiottelunsa Bootham Crescentillä.


title: York City FC

text: Ensimmäinen York City Football Club perustettiin 1908, mutta se ajautui konkurssiin ensimmäisen maailmansodan jälkeen. Nykyinen York City FC perustettiin 5. toukokuuta 1922 ja se aloitti pelaamisen Midland Leaguessa. Seuran silloinen kotistadion oli Fulfordgate. 1929 seura nousi kolmanneksi korkeimmalle sarjatasolle. 1932 seura siirtyi pelaamaan sen nykyiselle kotistadionille Bootham Crescentille. 1938 seura eteni FA Cupissa aina puolivälieriin asti, jossa Huddersfield Town pudotti York Cityn. 1955 York City nousi ensimmäisenä seurana kolmannesta divioonasta FA Cupin välieriin, jossa Newcastle United pudotti York Cityn uusintaottelun jälkeen. 1961 York City pääsi liigacupin välieriin. Myöhemmin seura pelasi toiseksi korkeimmalla sarjatasolla vuosina 1974–1976. Toiseksi korkeimmalle sarjatasolle seura nousi uudestaan 1993 17 vuoden jälkeen. Seura putosi kolmanneksi korkeimmalle tasolle 1999 ja Conference Nationaliin 2004.


title: York City FC

text: 2008 York City pääsi FA Trophyssä aina välieriin asti, jossa hävisi kuitenkin Torquay Unitedille yhteismaalein 2–1. 2009 York City eteni aina loppuotteluun asti, jossa Stevenage oli parempi 2–0. Kaudella 2010–2011 York City eteni FA Cupissa kolmannelle kierrokselle, jossa se hävisi Valioliigassa pelaavalle Boltonille maalein 2–0.


title: York City FC

text: Merkittäviä pelaajia seuran historiassa ovat mm. Craig Farrell, Alan Hay, Steve Senior, Alan Fettis, Barry Jones ja Norman Wilkinson.


title: York City FC

text: York City pelaa kotiottelunsa Bootham Crescent nimisellä stadionilla. Stadionista käytetään myös nimeä Kit Kat Crescent, sponsorin Kit Kat mukaan. Stadion valmistui 1932, jota ennen York City pelasi Fulfordgatella. Uusi stadion sijaitsi lähempänä kaupungin keskustaa ja rautatieasemaa. Stadionin avajaiset olivat 31. elokuuta 1932 ja avajaisotteluna oli York Cityn ja Huddersfieldin välillä. Stadionin kapasiteetti on 9 459, joista 3 571 istumapaikkoja. Stadion on jaettu neljään katsomoon.


title: Salva Kiir Mayardit

text: Salva Kiir Mayardit (s. 1951 Bahr el Ghazal) on eteläsudanilainen poliitikko ja entinen kapinallisjohtaja. Hän on nykyinen Etelä-Sudanin presidentti. Aikaisemmin hän toimi Sudanin ensimmäisenä varapresidenttinä ja Etelä-Sudanin alueen ensimmäisenä varapresidenttinä.


title: Salva Kiir Mayardit

text: Sudanin toisessa sisällissodassa Kiir Mayardit toimi Sudanin kansanvapautusarmeijan/liikkeen johtoportaassa ja kohosi myöhemmin puolueen aseellisen siiven johtoon. John Garangin kuoltua vuonna 2005 Kiir Mayardit valittiin hänen työnsä jatkajaksi Etelä-Sudanin alueen presidenttinä ja Sudanin ensimmäisenä varapresidenttinä. Etelä-Sudan itsenäistyi Kiir Mayarditin presidenttikauden aikana, ja hän on itsenäisen Etelä-Sudanin ensimmäinen valtionpäämies.


title: Salva Kiir Mayardit

text: Etnisyydeltään Kiir Mayrdit on dinka.


title: Black’n’Roll

text: Black’n’Roll on puolalaisen stoner rock -yhtye Black Riverin toinen studioalbumi, joka on julkaistu vuonna 2009.


title: Artur Kempa

text: Artur Kempa (s. 1977 Varsova, Puola) on puolalainen kitaristi ja säveltäjä, joka tunnetaan parhaiten yhtyeiden Wrinkled Fred, Soulburners ja Black River kitaristina.


title: Artur Kempa

text: Wrinkled Fred


title: Artur Kempa

text: Soulburners


title: Artur Kempa

text: Black River


title: Gauntlet Legends

text: Gauntlet Legends on kolikkopeli, jonka Atari Games julkaisi ensi kerran vuonna 1998. Peli on fantasiateemaan kuuluva videopeli ja kuuluu myös Gauntlet -pelisarjaan, vaikka sillä ei ole juonen osalta paljonkaan tekemistä aiempien osien kanssa.


title: Gauntlet Legends

text: Pelaaja(t) valitsee/valitsevat neljästä eri sankarista (soturi, valkyria, velho ja haltija) pelattavan hahmon. Hahmon asusteen värityksen voi myös valita (vihreä, sininen, punainen ja keltainen).


title: Gauntlet Legends

text: Pelissä on tarkoitus etsiä 13 riimukiveä lukuisista eri valtakunnista (joihin pääsee velho Sumnerin tornista) vangitakseen ilkeän Skornen takaisin alamaailmaan, jossa pelaajan/pelaajien on ennen pitkää tämä kukistettava.


title: Gauntlet Legends

text: Peli julkaistiin myöhemmin myös Nintendo 64:lle, PlayStationille ja Sega Dreamcastille vuosina 1999 & 2000.


title: The Vibrators

text: The Vibrators on vuonna 1976 perustettu englantilainen punkyhtye. Yhtye julkaisi ensimmäisen albuminsa "Pure Mania" vuonna 1977 ja on edelleen aktiivinen. Uusin albumi on "Punk Mania: Return To the Roots" - 2014.


title: Gumbetin piiri

text: Gumbetin piiri (, avaariksi Гумбет район, "Gumbet raion") on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 676,2 neliökilometriä. Asukkaita on 18 500 henkeä (vuonna 2010).


title: Gumbetin piiri

text: Gumbetin piiri sijaitsee Dagestanin luoteisosan vuoristoseudulla. Se rajoittuu idässä Kazbekin ja Buinakskin, etelässä Untsukulin ja Hunzahin ja lännessä Botlihin piireihin sekä pohjoisessa Tšetšenian Nožai-Jurtin piiriin. Seudulla virtaa Andijskoje Koisu -joki.


title: Gumbetin piiri

text: Piiriin kuuluu 15 maalaiskuntaa: Aradirih, Argvani, Danuh, Gadari, Igali, Ingiši, Kiljatl, Mehelta, Nižneje Inho, Šabduh, Tljarata, Tsilitl, Tširkata, Tšitl ja Verhnee Inho. Hallinnollinen keskus on Meheltan kylä, josta on 166 kilometriä tasavallan pääkaupunkiin Mahatškalaan. Asutuskeskuksia on yhteensä 27. Vuoden 2002 väestönlaskennan mukaan 99,7 % piirin asukkaista on avaareja. Kaupunkiväestöä ei ole.


title: Gumbetin piiri

text: Seudun pääelinkeino on maatalous, joka on erikoistunut puutarhanhoitoon, viljakasvien viljelyyn sekä maidon ja lihan tuotantoon. Teollisuutta edustaa säilyketehdas. Piirin kautta kulkevat Botlihin ja Buinakskin sekä Hasavjurtin ja Tlohin väliset maantiet.


title: Gumbetin piiri

text: Piirissä toimii 8 lastentarhaa ja 21 koulua. Kulttuurilaitoksia ovat 25 kerhotaloa, 21 kirjastoa ja museo. Paikallislehtenä ilmestyy avaarinkielinen "Gumbet".


title: Black River (albumi)

text: Black River on puolalaisen stoner rock -yhtye Black Riverin esikoisalbumi, joka on julkaistu vuonna 2008.


title: Liettuan puolalaiset

text: Liettuan puolalaiset tai liettuanpuolalaiset ovat Liettuassa asuvia henkilöitä, jotka katsotaan syntyperältään tai juuriltaan puolalaisiksi. Vuoden 2012 alussa Liettuassa asui 210 600 puolalaista. Tämä on Liettuan väkiluvusta 6,6 %, mikä tekee ryhmästä maan suurimman etnisen vähemmistön. Liettuanpuolalaiset ovat myös määrältään yksi suurimmista entisen Neuvostoliiton alueilla asuvista puolalaisista diasporaryhmistä.


title: Liettuan puolalaiset

text: Puolalaisia on asunut Liettuan alueella monen vuosisadan ajan. Suhde puolalaisten ja liettualaisten välillä on monimutkainen. Puola ja Liettua olivat yhdistyneinä Puola-Liettuan valtioliiton aikana, mutta liitto lakkautettiin Puolan jaoissa. Molemmat maat saivat itsenäisyyden ensimmäisen maailmansodan jälkeen. Vuonna 1920 erimielisyys Vilnan omistuksesta johti Puolan–Liettuan sotaan, joka johti Vilnan liittämiseen Puolaan. Riita Vilnasta kärjistyi Neuvostoliiton käytettyä valtaansa Vilnan liittämiseksi Liettuan neuvostotasavaltaan toisen maailmansodan jälkeen. Kysymys Vilnan alueesta kärjistyi uudelleen Liettuan itsenäistyttyä vuonna 1990, mutta alue pysyi Liettuan hallussa. Kiistasta huolimatta Puola kannatti suuresti Liettuan itsenäistymistä ja oli yksi ensimmäisistä maan itsenäisyyden tunnustaneista valtioista. Näin oli huolimatta Puolassa syntyneistä peloista, jotka liittyivät liettuanpuolalaisten kohteluun Liettuan itsenäistymisen jälkeen.


title: Liettuan puolalaiset

text: Vuoden 2001 väestönlaskennassa Liettuan 3 350 400 asukkaasta 234 989 oli puolalaisia. Puolalaiset käsittävät 6,74 % väkiluvusta ollen näin Liettuan suurin etninen vähemmistö. Liettuan toiseksi suurin vähemmistö ovat venäläiset. Suurin osa liettuanpuolalaisista asuu Vilnan alueella. 216 012 puolalaista eli vuoden 2001 väestönlaskennassa Vilnan läänin alueella käsittäen läänin väkiluvusta 26 %. Liettuan pääkaupungissa Vilnassa asui 101 526 puolalaista käsittäen 19,3 % kaupungin väkiluvusta. Kunnallispiireistä puolalaisia asui eniten Vilnan kunnallispiirissä (61,3 % väkiluvusta) ja Šalčininkain kunnallispiirissä (79,5 % väkiluvusta).


title: Liettuan puolalaiset

text: Vuoden 2001 väestönlaskennan 234 989 puolalaisesta 187 918 (80 %) sanoi puhuvansa puolaa äidinkielenään. 22 439 puolalaista (9,5 %) sanoi äidinkielensä olevan venäjä ja 17 233 liettuan. 6 279 puolalaista (2,7 %) eivät kertoneet äidinkieltään. Loput 0,5 % ilmoittavat puhuvansa montaa eri äidinkieltä.


title: Marmorimies

text: Marmorimies () on Andrzej Wajdan ohjaama puolalainen elokuva vuodelta 1976. Se kuvaa stalinistista propagandaa Puolassa 1950-luvulla. Elokuvan keskeinen hahmo on stahanovilainen työn sankari Birkut, jonka elämästä nuori elokuvan-alan opiskelija tekee elokuvaa 1970-luvulla. Aiheen poliittisen arkaluontoisuuden takia Wajdalla kesti vuosia saada lupa kuvata aiemmin kirjoittamansa käsikirjoitus.


title: Marmorimies

text: Elokuva sai palkinnon Cannesin elokuvajuhlilla.


title: Intianmerimetso

text: Intianmerimetso ("Phalacrocorax fuscicollis") on eteläaasialainen merimetsojen sukuun kuuluva merimetso. Sen esiintymisalue ulottuu Pakistanista Intiaan, Sri Lankaan ja Indokiinaan. James Francis Stephens kuvaili lajin holotyypin Bengalista vuonna 1826.


title: Paul Scharner

text: Paul Scharner (s. 11. maaliskuuta 1980 Scheibbs, Itävalta) on itävaltalainen jalkapalloilija, pelipaikaltaan puolustaja tai keskikenttäpelaaja. Hän edustaa Englannin valioliigassa pelaavaa West Bromwich Albionia.


title: Kapinmerimetso

text: Kapinmerimetso ("Phalacrocorax capensis") on eteläafrikkalainen merimetso. Sen esiintymisalue käsittää Namibian ja Etelä-Afrikan rannikot. Pesimäyhdyskuntia tunnetaan 69 kappaletta. Anders Sparrman kuvaili lajin holotyypin Hyväntoivonniemen False Baysta vuonna 1788.


title: Arabianmerimetso

text: Arabianmerimetso ("Phalacrocorax nigrogularis") on lounaisaasialainen merimetso. Sen esiintymisalue on kaksijakoinen: pohjoinen suurempi osapopulaatio pesii Persianlahden saarilla, ja eteläinen pienempi osapopulaatio Jemenissä Adeninlahdella ja Omanissa Arabianmerellä. Sokotrassa on tavattu pesimäyhdyskunta, mutta lintujen liikkeitä yhdyskuntien välillä ei tunneta. Lajin kokonaiskanta on noin 110 000 paria. William Robert Ogilvie-Grant ja Henry Ogg Forbes kuvailivat lajin holotyypin Sokotralta vuonna 1899.


title: Karoliininen yliopistosairaala

text: Karoliininen yliopistosairaala eli Karoliininen sairaala ( eli "Karolinska sjukhuset") on Tukholman läänissä sijaitseva yliopistosairaala, joka on samalla läänin akuuttisairaala. Sillä on toimitilat Huddingessa ja Solnassa. Sairaala muodostettiin vuoden 2004 alusta yhdistämällä Huddingen yliopistosairaala (HS) js Karoliininen sairaala (KS).


title: Karoliininen yliopistosairaala

text: Sairaalan toiminnan piirissä on Tukholman sairaanhoitoalueella kaksi miljoonaa ihmistä.


title: Karoliininen yliopistosairaala

text: Solnaan on rakenteilla uusi Karoliininen sairaala (Nya Karolinska Solna).


title: Matalikkomerimetso

text: Matalikkomerimetso ("Phalacrocorax neglectus") on lounaisafrikkalainen merimetso. Sen esiintymisalue käsittää eteläisen Namibian ja lounaisen Etelä-Afrikan rannikot Swakopmundista Cape Agulhasiin. Populaation koko oli noin 2 800 paria vuonna 2006. Johan August Wahlberg kuvaili lajin holotyypin Etelä-Afrikan lounaisrannikon saarilta vuonna 1855.


title: Levašin piiri

text: Levašin piiri (; dargiksi Лавашала район, "Lavašala raion"; avaariksi Лаваша район, "Lavaša raion") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 813,2 neliökilometriä. Asukkaita on 68 700 henkeä (vuonna 2010).


title: Levašin piiri

text: Levašin piiri sijaitsee Dagestanin keskiosan vuoristoseudulla. Se rajoittuu pohjoisessa Buinakskin, idässä Karabudahkentin ja Sergokalan, etelässä Akušan ja Lakin sekä lännessä Gunibin, Gergebilin ja Untsukulin piireihin. Seudun suurin joki on Kazikumuhskoje Koisu. Hyötykaivannaisiin kuuluvat kalkkikivi ja marmori.


title: Levašin piiri

text: Piiriin kuuluu 26 maalaiskuntaa: Ahkent, Ajalakab, Aršimahi, Džangamahi, Ebdalaja, Hadžalmahi, Hahita, Kakamahi, Karlabko, Kuletsma, Kuppa, Kutiša, Levaši, Mekegi, Musultemahi, Naskent, Nižneje Tšugli, Ohli, Orada Tšugli, Tsudahar, Tsuhta, Tšuni, Ulluaja, Urma, Verhneje Labkomahi ja Verhni Ubekimahi. Hallinnollinen keskus on Levašin kylä, josta on 106 kilometriä tasavallan pääkaupunkiin Mahatškalaan. Asutuskeskuksia on yhteensä 67. Vuoden 2002 väestönlaskennan mukaan 76,8 % piiriin asukkaista on dargeja ja 22,9 % avaareja. Kaupunkiväestöä ei ole.


title: Levašin piiri

text: Seudun pääelinkeino on maatalous, joka on keskittynyt viljan, vihannesten ja perunan viljelyyn sekä maidon ja lihan tuotantoon. Teollisuutta edustaa kaksi säilyketehdasta. Piirin kautta kulkee Mahatškalasta tasavallan vuoristoseudulle johtava maantie.


title: Levašin piiri

text: Piirissä toimii viisi lastentarhaa, 45 koulua, lasten luomistyön keskus ja ammattikoulu. Kulttuurilaitoksia ovat kolme taidekoulua, 33 kerhotaloa, 30 kirjastoa ja 18 museota.


title: Levašin piiri

text: Nähtävyyksiin kuuluvat jokien muodostamat kanjonit ja vuorten kapeat solat sekä Hahitan moskeija, jossa imaami Šamil on opiskellut.


title: Levašin piiri

text: Paikallislehtenä ilmestyy darginkielinen "Sagasi gunikad" (”Uutta tietä pitkin”).


title: Nya Karolinska Solna

text: Nya Karolinska Solna on rakenteilla oleva sairaalarakennus Tukholman Solnassa. Se tulee korvaamaan nykyisen Karoliinisen yliopistosairaalan rakennukset. Valmistumisajankohta on 2017, mutta potilaita aletaan ottaa vastaan jo 2016.


title: Nya Karolinska Solna

text: Uuden sairaalahankkeen kustannukset ovat 52 miljardia kruunua 30 vuoden aikana.


title: Jevgeni Novikov

text: Jevgeni Novikov (Евгений Новиков) on seuraavien henkilöiden nimi:


title: Gilgit-Baltistan

text: Gilgit-Baltistan (), aiemmin "Pohjoisalueet" () on Pakistanin pohjoisin hallintoalue. Alueen länsipuolella on Khyber Pakhtunkhwan provinssi, pohjoispuolella Afganistanin Wakhanin käytävä, koillisessa Kiina, etelässä Azad Kashmirin alue, kaakossa Intian osavaltio Jammu ja Kashmir. Alueen pinta-ala on 72 971 km² ja asukasluku noin miljoona. Alueen hallinnollinen keskus on Gilgit.


title: Gilgit-Baltistan

text: Intia ja Euroopan unioni pitävät aluetta osana kiisteltyä Kashmirin aluetta, kun taas Pakistan pitää sitä erillisenä alueena.


title: Celine et Julie vont en bateau

text: Celine et Julie vont en bateau on ranskalainen elokuva vuodelta 1974. Se kertoo kahdesta naisesta, jotka kertovat toisilleen kauhutarinoita.


title: Celine et Julie vont en bateau

text: Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: P/S-luku

text: P/S-luku on osakeyhtiön osakkeita kuvaava laskennallinen tunnusluku. Se määritellään seuraavasti:


title: P/S-luku

text: P/S-luku = Osakekannan markkina-arvo / Tilikauden liikevaihto.


title: P/S-luku

text: P/S eli "Price/Sales" kuvaa yrityksen markkina-arvon ja liikevaihdon välistä suhdetta ja P/E-luku eli "Price/Earnings" kuvaa yrityksen markkina-arvon ja tuloksen välistä suhdetta. Molemmat luvut heijastavat sijoittajien yritykseen kohdistamia kasvuodotuksia. Mitä korkeampia arvot ovat, sitä arvokkaampana sijoittajat pitävät yritystä suhteessa sen nykyiseen liikevaihtoon ja tulokseen. Korkean arvostuskertoimen yritysten odotetaan siis tuottavan liikevoittoa tulevaisuudessa niin hyvin, että osakkeesta kannattaa maksaa enemmän nykyiseen voittoon/myyntiin nähden. Odotettua hitaampi kasvu voi tällöin johtaa osakkeen hinnan alenemiseen.


title: P/S-luku

text: P/S-luvun etuna suhteessa P/E-lukuun on, että P/S on määritelty myös tappiollisille yrityksille. Lisäksi P/S-luvun liikevaihtoon ei sisälly satunnaisia tai liiketoimintaan kuulumattomia eriä, jotka voivat vaikuttaa yksittäisen tilikauden arvoon. Toisaalta P/S ei huomio yrityksen kannattavuutta.


title: P/S-luku

text: Koska liikevaihtoa ei ole tapana ilmaista osakekohtaisena lukuna, P/S-lukua laskettaessa koko yrityksen markkina-arvoa verrataan sen liikevaihtoon. Lopputuloksen kannalta ei ole merkitystä käytetäänkö osakekohtaisia vai koko yritystä koskevia lukuja.


title: P/S-luku

text: Kuten P/E-luvun, myös P/S-luvun tyypilliset arvot voivat vaihdella paljon eri toimialojen välillä.


title: Isot ja pienet

text: Isot ja pienet () on brittiläinen tilannekomediasarja, josta on tehty viisi tuotantokautta vuosina 2007, 2008, 2010, 2011 ja 2014. Suomessa sarjaa on esittänyt Yle TV1.


title: Isot ja pienet

text: Sarja kertoo Brockmannin perheestä, johon kuuluu isä, äiti ja kolme lasta. Pääosissa esiintyvät vanhempina Sue (Claire Skinner) ja Pete (Hugh Dennis) ja lapsina viisivuotias Karen (Ramona Marquez), noin seitsemänvuotias Ben (Daniel Roche) ja murrosikää lähestyvä Jake (Tyger Drew-Honey). Sarjan dialogi perustuu osaksi improvisointiin.


title: Verkkopankki

text: Verkkopankilla tarkoitetaan pankin tarjoamia internetsivuja, joiden kautta pankin asiakas voi huolehtia päivittäisistä raha-asioistaan sähköisesti. Verkkopankin palveluihin eli sähköisiin pankkipalveluihin kuuluvat esimerkiksi laskujen maksaminen, tilin saldon tarkastaminen ja lainananominen.


title: Verkkopankki

text: Verkkopankin palveluhinnat ovat yleisesti pankkikohtaisia. Nykyään käytännössä kaikilla pankeilla on verkkopankkipalvelu.


title: FA Trophy

text: The Football Association Challenge Trophy eli FA Trophy on Englannin jalkapalloliiton hallinnoima jalkapallokilpailu. Kilpailu on suunnattu 5-8. tasojen puoliammattilaisseuroille. Ensimmäinen FA Trophy järjestettiin 1969. Turnaus pelataan pudotuspelisysteemillä. Suurin osa loppuotteluista on pelattu Wembleyllä.


title: FA Trophy

text: Ensimmäinen FA Trophy järjestettiin 1969–70 ja turnaukseen osallistui kahdeksan The Football Leagueen osallistuvaa joukkuetta, joista Macclesfield Town voitti. FA Amateur Cup järjestettiin viimeisen kerran 1974, jonka jälkeen turnaus on ollut puoliammattilaisseuroille mahdollisuus voittaa maanlaajuinen cup. Scarborough, Telford United ja Woking ovat voittaneet FA Trophyn kolmesti. Clive Walker on ainut pelaaja, joka on voittanut turnauksen neljästi.


title: FA Trophy

text: U = Uusintaottelu


title: Ari Tammivaara

text: Ari Tammivaara (s. 20. elokuuta 1966) on suomalainen koripallovalmentaja. Vuosina 2014–2016 hän toimi Suomen Koripalloliiton valmennuspäällikkönä ja toukokuusta 2018 lähtien Koripalloliiton toimitusjohtajana.


title: Ari Tammivaara

text: Tammivaara aloitti pääsarjavalmentamisen Namika Lahdessa vuonna 1994. Hänen valmentamanaan seura voitti koripallon Suomen cupin vuonna 1994 sekä SM-hopeaa vuonna 1996. Samana kautena hänet valittiin Suomessa vuoden valmentajaksi. Tammivaara lopetti seuran päävalmentajana kauden 1997–1998 jälkeen ja siirtyi Bundesliigassa pelanneeseen USC Freiburgiin. Seura putosi pääsarjasta yhden kauden jälkeen, mutta Tammivaara jatkoi päävalmentajana helmikuuhun 2001 saakka, jolloin hän siirtyi Suomen koripallomaajoukkueen päävalmentajaksi. Hän toimi maajoukkueen valmentajana kaksi kautta, mutta vuonna 2004 hän siirtyi alasarjoissa pelanneeseen Mitteldeutscheriin, joka oli vielä samana vuonna voittanut EuroCup Challengen. Seura oli kuitenkin ajautunut talousvaikeuksiin ja Tammivaara sai päävalmentajan paikan. Kolmen valmennuskautensa aikana Tammivaara nosti seuran 2. Bundesliigaan ja lähelle pääsarjapaikkaa. Kauden 2006–2007 jälkeen hän lopetti seuran valmentamisen. Tämän jälkeen Tammivaara toimi Suomen nuorten maajoukkueiden valmentajana, mutta joulukuussa 2010 hän siirtyi Kauhajoen Karhun päävalmentajaksi.. Hän toimi Karhun päävalmentajana yhteensä neljän kauden aikana, jolloin joukkue ylsi jokaisena keväänä pudotuspeleihin. Tammivaaran alaisuudessa joukkueen paras sijoitus oli neljäs, joka tapahtui kaudella 2012–2013. Suomen Koripalloliiton valmennusjohtajaksi Tammivaara siirtyi syksyllä 2014 tehtävää aiemmin hoitaneen Henrik Dettmannin siirryttyä Suomen Olympiakomitean Huippu-urheiluyksikköön palloilulajien vastuuvalmentajaksi. Vuoden 2018 alussa Tammivaara aloittaa Suomen Olympiakomitean Huippu-urheiluyksikön joukkuepelien vastuuvalmentajana. Toukokuussa 2018 hän aloitti Suomen Koripalloliiton toimitusjohtajana.


title: Kun Hunttalan Matti Suomen osti

text: Kun Hunttalan Matti Suomen osti on suomalainen Markku Onttosen ohjaama ja käsikirjoittama elokuva vuodelta 1984. Elokuva perustuu Simo Hämäläisen romaaniin "Kättenpäällepanijat". Elokuvan pääosissa ovat muun muassa Pekka Laiho, Heikki Kinnunen, Ahti Kuoppala, Leena Uotila, Jari Pehkonen ja Esko Hukkanen. Elokuvan tapahtumapaikka on kuvitteelinen Hukansalmen kunta. Televisiossa elokuva esitettiin ensimmäisen kerran 10. syyskuuta 1987, jolloin se sai noin 795 000 katsojaa.


title: Kun Hunttalan Matti Suomen osti

text:
Hunttalan Matti on liikemies, joka ostaa, myy, vaihtaa ja varastaa - mikä nyt parhaiten sattuu sopimaan suunnitelmiin. Hukansalmen kunnan miehet eivät osaa epäillä Hunttalan suuria puheita. Elinkeinoasiamies Koistinen, kunnanjohtaja Kiiskinen ja pankinjohtaja Ruotsalainen uskovat tavanneensa henkilön, joka pystyy vauhdittamaan kunnan surkeaa taloutta ja tehdashankkeita. Hunttala ostaa kunnalta ilmaiseksi Hukanharjun jonne hän lupaa rakentaa tehtaita jotta kuntaan saataisiin työpaikkoja, mutta Hunttala myykin harjun sorakeisarille ja lähtee itse pakoon Hukansalmelta.
Elokuva kuvattiin 2. heinäkuuta ja 6. elokuuta välisenä aikana vuonna 1984.


title: Karabudahkentin piiri

text: Karabudahkentin piiri (; kumykiksi Къарабудагъгент район, "Qarabudağgent raion"; dargiksi Къарабудагъкентла район, "Karabudagkentla raion") on kunnallinen itsehallintoalue Dagestanin tasavallassa Venäjällä. Vuonna 1935 perustetun piirin pinta-ala on 1429,2 neliökilometriä. Asukkaita on 71 900 henkeä (vuonna 2010).


title: Karabudahkentin piiri

text: Karabudahkentin piiri sijaitsee Dagestanin keskiosassa Kaspianmeren rannikolla ja vuoriston reuna-alueella. Se rajoittuu pohjoisessa Mahatškalan ja Kaspijskin kaupunkeihin, lännessä Buinakskin ja Levašin piireihin ja etelässä Sergokalan ja Kajakentin piireihin sekä Izberbašin kaupunkiin.


title: Karabudahkentin piiri

text: Piiriin kuuluvat Manasin ja Atši-Sun kaupunkimaiset taajamat (kaupunkikunnat) sekä 12 maalaiskuntaa: Adanak, Agatšaul, Geli, Gubden, Gurbuki, Dorgeli, Kaka-Šura, Karabudahkent, Manaskent, Paraul, Ullubijaul ja Zelenomorsk. Hallinnollinen keskus on Karabudahkentin kylä, josta on 42 kilometriä tasavallan pääkaupunkiin Mahatškalaan. Asutuskeskuksia on yhteensä 18. Vuoden 2002 väestönlaskennan mukaan 64,1 % piirin asukkaista on kumykkeja, 33,7 % dargeja ja 1,1 % lakeja. Kaupunkiväestön osuus on 10,0 % (vuonna 2010).


title: Karabudahkentin piiri

text: Piirin kautta kulkee Donin Rostovin ja Azerbaidžanin rajan välinen M29-valtatie, Moskovan ja Bakun välinen rautatie sekä Manasin–Sergokalan ja Karabudahkentin–Džangutain maantiet. Piirin alueella sijaitsee myös Mahatškalan kansainvälinen lentokenttä.


title: Karabudahkentin piiri

text: Seudun pääelinkeino on maatalous, joka on erikoistunut karjanhoitoon sekä viinirypäleiden, viljan, hedelmien ja vihannesten viljelyyn. Piirin alueella toimii kaksi suurkanalaa. Teollisuus on keskittynyt maataloustuotteiden, varsinkin viinirypäleiden jalostukseen. Lisäksi on rakennustarviketeollisuutta. Lezzetin parantolan yhteydessä toimii kivennäisvesipullottamo. Seudulla on myös lukuisia lomakyliä.


title: Karabudahkentin piiri

text: Piirissä toimii 12 lastentarhaa ja 26 koulua. Kulttuurilaitoksia ovat 17 kerhotaloa, 18 kirjastoa ja neljä museota.


title: Karabudahkentin piiri

text: Nähtävyyksiin kuuluu luonnonkaunis Bekenezin lähde, Gentorunin (Ermenjurtin) ja Guržijurtin muinaislinnat sekä hunnien pääkaupungin Varatšanin (Urtsekin) jäänteet. Ullubijaulin kylässä on dagestanilaisen bolševikkivallankumouksellisen Ullubi Buinakskin kotimuseo.


title: Karabudahkentin piiri

text: Paikallislehtinä ilmestyvät kumykinkielinen "Rajonnu jašawu", darginkielinen "Šila djah" ja venäjänkielinen "Budni raiona" (”Piirin arkea”).


title: Teksaspulla

text: Teksaspulla tai texaspulla on pulla, joka valmistetaan lähes täysin samalla reseptillä kuin perinteiset dallaspullatkin, paitsi että teksaspullien täytteessä ei käytetä lainkaan sitruunalla maustettua maitorahkaa eikä kookoshiutaleita.


title: Teksaspulla

text: Yleisesti teksaspulla tunnetaan maailmalla nimellä "sweet roll", sillä nimi teksaspulla on Raisio Yhtymän kaupallinen tavaramerkki. Fazer käyttää nimityksiä texaspulla ja Big Texas.


title: SCORE (satelliitti)

text: Project SCORE (Signal Communications Orbit Relay Equipment) oli maailman ensimmäinen tietoliikennesatelliitti. SCORE laukaistiin Atlas-B kantoraketilla 18. joulukuuta 1958 Cape Canaveral Air Force Stationista Floridasta. SCORE oli ensimmäinen tietoliikennelinkin testaus avaruudessa ja Atlas-raketin ensimmäinen onnistunut laukaisu kantorakettina. Se kiinnitti maailmanlaajuista huomiota välittäessään Yhdysvaltain presidentti Dwight D. Eisenhowerin joulutervehdyksen lyhytaaltolähetyksenä satelliitissa olevan nauhurin kautta.


title: SCORE (satelliitti)

text: Kuusi kuukautta kestänyt projekti oli uuden ARPA-tutkimuslaitoksen ensimmäinen projekti.


title: SCORE (satelliitti)

text: SCORE-projektin tavoitteena oli saattaa Atlas kiertoradalle ja osoittaa viestien välitys yhdeltä maa-asemalta toiselle yläilmakehän kautta mahdolliseksi, mikä myös toteutui osoittaen aktiivisten tiedonvälityssatelliittien käyttökelpoisuuden.


title: SCORE (satelliitti)

text: SCORE-satelliitin suunnittelijana ja rakentajana toimi Kenneth Masterman-Smith, sotilastietoliikenteen tutkimusinsinööri, yhdessä muun Yhdysvaltain armeijan Signal Research and Development Laboratoryn (SRDL) henkilökunnan kanssa Fort Monmouthissa, New Jerseyssä. Huippusalaisesta projektista tiesi vain 88 henkilöä.


title: SCORE (satelliitti)

text: Hyötykuorma painoi 68 kg (150 pounds) ja oli sijoitettu 4100 kg:n Atlas-ohjuksen kärkiosaan. SCORE laukaistiin 183 km x 1,481 km kiertoradalle, inklinaatio 32,3  astetta kiertoajan ollessa 101,5 minuuttia. Satelliitin patterit kestivät 12  päivää ja satelliitti syöksyi Maan ilmakehään ja tuhoutui 21. tammikuuta 1959. Ohjukseen asennettu tietoliikennetoistinasema vastaanotti signaalin, vahvisti sen ja lähetti sen sitten eteenpäin. Laitteita oli kaksi mahdollisten toimintavikojen vuoksi. Johtuen matalasta kiertoradasta satelliitti ei voinut aina lähettää viestejä suoraan vastaanottavalle maa-asemalle, sillä vastaanottavat maa-asemat eivät olleet aina satelliitin näköpiirissä. Tämän vuoksi laitteisto sisälsi myös kaksi neljän minuutin kapasiteetin nauhuria, joista toinen oli varalaitteena. Maa-asemat pystyivät tarvittaessa komentamaan satelliitin joko toistamaan tallennetut nauhoitukset tai nauhoittamaan uuden viestin. Ensimmäinen laitteisto ei toiminut, mutta varalaitteisto toimi vastaten 78 reaaliaikaiseen tai tallennettuun puheviestiin ja teletype-lähetykseen Georgiassa, Texasissa, Arizonassa ja Kaliforniassa sijaitsevien maa-asemien välillä.


title: SCORE (satelliitti)

text: Ensimmäinen satelliitista maailmalle lähetetty viesti oli seuraava Eisenhowerin jouluviesti:


title: SCORE (satelliitti)

text: "This is the President of the United States speaking. Through the marvels of scientific advance, my voice is coming to you via a satellite circling in outer space. My message is a simple one: Through this unique means I convey to you and all mankind, America's wish for peace on Earth and goodwill toward men everywhere."


title: SCORE (satelliitti)

text: Eisenhowerin joulutervehdyksen signaali oli melko heikko ja vain herkimmät radiovastaanottimet kykenivät ottamaan sen vastaan. Suurin osa amerikkalaisista kuuli sen kaupallisten uutisasemien uudelleenlähettämänä.


title: SCORE (satelliitti)

text: SCORE auttoi geopoliittisesti Yhdysvaltoja saavuttamaan teknologisen pariteetin Neuvostoliiton kanssa vastauksena Sputnik-satelliittien tarjoamaan haasteeseen. Laukaisupäivänä presidentti Eisenhower isännöi Neuvostoliiton kontrolloiman Puolan lähetystöä. Valkoisen talon valtiopäivällisellä hänelle kerrottiin onnistuneesta laukaisusta, jolloin hän paljasti projektin olemassaolon läsnäolijoille. Hänen lausuntonsa mukaan vaikka SCORE olikin rauhanomainen ohjelma, niin Yhdysvalloilla oli nyt kyky kuljettaa ydinase avaruuteen (myös Sputnik 2:n hyötykuorma oli riittävä ydinaseen laukaisuun maata kiertävälle radalle).


title: Vancouver (täsmennyssivu)

text: Vancouver viittaa muun muassa seuraaviin:


title: Valkohuulilehtisammakko

text: Valkohuulilehtisammakko ("Litoria infrafrenata") on suurimpia lehtisammakkolajeja kasvaen lähes 15 cm pitkäksi. Se on päältä yleensä vihreä, mutta voi olla pronssinvärinenkin. Vatsa on valkoinen. Nimensä mukaisesti sillä kulkee valkea juova ylähuulessa. Valkohuulilehtisammakolla on pitkät ja hoikat raajat ja tarttumalevyt varpaissa, joiden avulla se liikkuu ketterästi kasvillisuudessa, mutta on hidas maalla. Takajaloissa on raitoja, jotka ovat naaraalla valkoisia ja koiraalla vaaleanpunaisia. Koiraat kerääntyvät veden äärelle parittelemaan. Ne kurnuttavat 3-4 metrin korkeudessa oksilla. Munat lasketaan veteen. Valkohuulilehtisammakko elää melko yleisenä Uudessa-Guineassa ja ympäröivillä saarilla sekä Australian koilliskärjessä. Se elää metsissä ja puutarhoissa.


title: Lentopallon Liigacup 2010

text: Lentopallon liigacup on uusi, syyskaudella 2010 aloitettu kilpailumuoto, jossa kilpailevat pääasiassa Lentopallon Mestaruusliigan joukkueet muutaman ykkössarjalaisen kanssa. Cupin loppuottelut pelattiin samana päivänä perinteisen Suomen Cupin loppuotteluiden kanssa. Ensimmäiset liigacupin voittajat olivat miesten puolella Team Lakkapää ja naisissa LP Salon viesti.


title: Bodøn lentoasema

text: Bodøn lentoasema on lentoasema Bodøn kaupungissa Norjassa. Lentoasema on Norjan seitsemänneksi suurin noin 1,5 miljoonalla vuotuisella matkustajalla. Asemalla on yksi kiitotie. Lentoasema valmistui vuonna 1937.


title: Bodøn lentoasema

text: Lentoasemalta lennetään 18 kotimaan kohteeseen ja muutamiin ulkomaan kohteisiin, mutta kansainvälisistä reiteistä suurin osa on vain sesonkireittejä. Lentoasemalla on myös sotilastoimintaa. Aseman omistaa ja sitä ylläpitää Avinor.


title: Evankelis-luterilainen tunnustuskirkko

text: Evankelis-Luterilainen Tunnustuskirkko (ruotsiksi:"Evangelisk-Lutherska bekännelsekyrkan") (ELBK) on evankelis-luterilainen vapaakirkko Ruotsissa ja Norjassa. Kirkko perustettiin vuonna 1974 ja sai nykyisen nimensä vuonna 1990. Kirkolla on kolme seurakuntaa Ruotsissa (Skellefteå, joka on perustettu 1975, Uppsala, Yxenhult) ja vuodesta 1978 yksi seurakunta Norjassa (Knapstad Hobølissa). Jäseniä oli noin 50 vuonna 2008 (110 vuonna 2006) .


title: Evankelis-luterilainen tunnustuskirkko

text: Kuten Luterilainen Tunnustuskirkko (LBK) hyväksyy Evankelis-Luterilainen Tunnustuskirkko Tunnustuskirjat tunnustuksenaan. Kirkoilla on erimielisyyksiä koskien pappisvirkaa ja ehtoollista.


title: Evankelis-luterilainen tunnustuskirkko

text: ELBK:lla on kirkolliset yhteydet vuodesta 1992 Luterilaiseen seurakuntaan Tukholmassa ja Uumajan alueella sekä vuodesta 2006 Evankelis-luterilaiseen vapaakirkkoon Tanskassa.


title: Tšapajev

text: Tshapajev (Чапаев, "Tšapajev") on neuvostoliittolainen mustavalkoinen elokuva vuodelta 1934. Se kertoo Venäjän sisällissodan sankarin Vasili Tšapajevin elämästä. Venäläiset elokuvakriitikot ovat äänestäneet sen yhdeksi kaikkien aikojen parhaista venäläisistä elokuvista.


title: Plan Bee

text: Plan Bee moottoripyörä-stunt show -ryhmä oli yksi Euroopan tunnetuimmista ryhmistä ja varmasti myös Suomen tunnetuin. Plan Bee ryhmä perustettiin vuonna 2001, ja silloin siihen kuului seitsemän jäsentä. He olivat Tane Tammela, Juho Puurunen, Jukka Suloranta, Samu Kemppainen, Janne Uskali, Jere Kivilaakso ja Joni Tammela.


title: Plan Bee

text: Vuosien varrella ryhmä pieneni viiteen henkeen, Joni Tammelan ja Tane Tammelan lähtiessä tekemään Jonille soolouraa. Vuonna 2007 KTM-moottoripyörämerkki teki merkittävän liikkeen ja halusi Plan Bee tiimin siipiensä alle. Tästä lähtien tiimi ajoi KTM-merkkisillä moottoripyörillä. Keväällä 2008 Jere päätti lopettaa stunttailun ja hänen tilalle tuli Sami Dinler. Isoin esiintyminen Plan Bee -tiimillä oli Saksan Hockenheimin NitrOlympx tapahtumissa vuonna 2007 ja 2008. Katsomossa hurrasi reilut 80 000 katsojaa suomalaisille hurjapäille.


title: Plan Bee

text: Jouluna 2009 tiimi päätti kuitenkin laittaa kypärät hyllylle, koska osalla kuskeista oli motivaatiot siirtynyt muihin lajeihin. Sami Dinler ja Janne Uskal, jatkoivat kuitenkin stunttiuraa uudella stunt-tiimillä nimeltä Dusters.


title: Rakkaat muistot

text: Rakkaat muistot on Terence Daviesin käsikirjoittama ja ohjaama brittiläinen elokuva vuodelta 1988. Se kertoo työväenluokkaisen perheen elämästä Liverpoolissa 1940- ja 1950-luvuilla, kun kevyt musiikki ja elokuvat ja muu viihde leviävät pikkukaupunkiin.


title: Rakkaat muistot

text: Elokuva voitti useita palkintoja eri elokuvajuhlilla.


title: Bjarozauka

text: Bjarozauka () eli Berjozovka (, , ) on pieni kaupunki Lidan piirissä Valko-Venäjän länsiosissa Hrodnan alueella. Kaupungin väkiluku oli lokakuun 2009 väestönlaskussa 10 835.


title: Bjarozauka

text: Bjarozauka on Itämereen laskevan Niemenin itärannalla joen yläjuoksulla. Kaupunki on maanteitse 28 kilometriä Lidan kaakkoispuolella ja 27 kilometriä Navahrudakista luoteeseen. Kantatie P11 yhdistää Bjarozaukan 9 kilometriä kaupungin länsipuolella Liettuan Vilnasta Lidan kautta saapuvaan pohjois-eteläsuuntaiseen M11-valtatiehen (eurooppatie E85), etelässä tämä valtatie jatkaa Kobryniin ja Ukrainaan.


title: Bjarozauka

text: Kaupungissa sijaitsee Valko-Venäjän tunnetuimpiin kuuluva perinteikäs Neman-lasitehdas.


title: Sievikkikasvit

text: Sievikkikasvit (Hydrophyllaceae) on Boraginales-lahkoon kuuluva koppisiemenisheimo, joka on aiemmin viety alaheimona lemmikkikasveihin (Boraginaceae).


title: Sievikkikasvit

text: Sievikkikasvit ovat enimmäkseen yksi- tai monivuotisia, karkea- tai rauhaskarvaisia ruohoja, joiden lehtiasento on tavallisesti kierteinen, harvoin vastakkainen. Lapa on liuskoittunut, harvoin lehdyköiksi jakautunut, ja tavallisesti hammaslaitainen, harvoin ehytlaitainen, sekä sulka-, harvoin kourasuoninen. Kukat ovat tavallisesti kiemura-kukinnoiksi järjestäytyneitä, harvoin yksittäin lehtihangoissa. Kukinnossa ei tavallisesti ole ylä- eikä tukilehtiä. Molemmat kehäkiehkurat ovat yhdislehtisiä, teriö voi toisinaan olla kierteinen eli kontortti ja teriön liuskat voivat olla sahalaitaiset. Heteiden tyvellä on tavallisesti suomut. Sikiäimessä on turvonneet istukat, ja sikiäimen kärkeen kiinnittyvä vartalo on enemmän tai vähemmän haarainen jopa tyvestä alkaen; haarojen päässä on tavallisesti pistemäinen, harvoin pallomainen luotti. Hedelmä on rakokota, harvoin sekä selkä- että liiteluomainen tai yhtä harvoin avautumaton. Siemenessä on runsas tai vähäinen endospermi, joka on joskus kirjava. Alkion imuelimissä eli haustorioissa on sivu-ulokkeet.


title: Sievikkikasvit

text: Sievikkikasvit on amerikkalainen kasviheimo. Sen lajit kasvavat Pohjois- ja Etelä-Amerikan länsiosissa keskittyneinä Pohjois-Amerikan lounaisosien kuiville alueille.


title: Sievikkikasvit

text: Sievikkikasvit kuuluvat Boraginales-lahkon evoluutiopuussa haaraan, jossa ovat myös mihinkään heimoon sijoittumaton tribus Nameae, heimot Heliotropiaceae, Cordiaceae ja Ehretiaceae. Tämä haara on toinen lahkon kahdesta päähaarasta: toiseen kuuluvat lemmikkikasvit (Boraginaceae) sukulaisineen. Sievikkikasvi-haaran kasveissa on joskus epämiellyttävä tuoksu ja eräitä sille ominaisia anatomisia piirteitä siemenkuoressa, endospermissä ja alkiossa, jonka suspensori eli ripustin on pitkä.


title: Sievikkikasvit

text: Sievikkikasveja tunnetaan 240 lajia, jotka luokitellaan 11 suvuksi:


title: Sievikkikasvit

text: Runsaslajisin suku on hunajakukat ("Phacelia") 210 lajillaan.


title: Kaitagin piiri

text: Kaitagin piiri (; dargiksi Хайдакьла район, "Haidakla raion"; kumykiksi Гьайдакъ район, "Ğaidaq raion") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 678,24 neliökilometriä. Asukkaita on 34 600 henkeä (vuonna 2010).


title: Kaitagin piiri

text: Kaitagin piiri sijaitsee Dagestanin kaakkoisosassa vuoriston reuna-alueella. Se rajoittuu pohjoisessa Sergokalan ja Kajakentin, idässä Derbentin, etelässä Tabasaranin ja Agulin sekä lännessä Dahadajevin piireihin. Seudulla on runsaasti metsiä. Hyötykaivannaisiin kuuluu kalkkikivi, savi ja rakennuskivi.


title: Kaitagin piiri

text: Piiriin kuuluu 16 maalaiskuntaa: Ahmedkent, Baršamai, Džavgat, Džibahni, Džinabi, Džirabatši, Gulli, Jangikent, Karatsan, Kirki, Kirtsik, Madžalis, Santši, Šiljagi, Tšumli ja Varsit. Hallinnollinen keskus on Madžalisin kylä, josta on 121 kilometriä tasavallan pääkaupunkiin Mahatškalaan. Asutuskeskuksia on yhteensä 45. Vuoden 2002 väestönlaskennan mukaan 90,4 % piirin asukkaista on dargeja ja 8,9 % kumykkeja. Suurin osa väestöstä on kaitageja, jotka puhuvat erityistä kaitagin kielimuotoa. Kaitagien, varsinaisten dargien ja kumykkien lisäksi seudulla on asunut myös vuoristojuutalaisia. Kaupunkiväestöä ei ole.


title: Kaitagin piiri

text:
Seudun pääelinkeino on maatalous, joka on erikoistunut viinirypäleiden, hedelmien, viljan, vihannesten ja perunan viljelyyn. Teollisuus tuottaa viiniä ja hedelmäsäilykkeitä. Lisäksi on rakennustarvike- ja puunjalostusteollisuutta.
Piirissä toimii neljä lastentarhaa ja 40 koulua. Kulttuurilaitoksia ovat musiikkikoulu, 27 kulttuuri- ja vapaa-ajankeskusta sekä 36 kirjastoa. Paikallislehtenä ilmestyy darginkielinen "Haidakla zjahmatši" (”Kaitagin ahertaja”).


title: Vähänkyrön Viesti

text: Vähänkyrön Viesti eli VäVi on vaasalainen vuonna 1938 perustettu urheilun yleisseura. Sen yhdeksän jaostoa ovat ampuma-, ampumahiihto-, hiihto-, jalkapallo-, lentopallo-, paini- ja voimailu-, pesäpallo-, suunnistus-, ja yleisurheilujaosto. Pesäpallossa miesten edustusjoukkue pelaa kaudella 2018 toiseksi korkeimmalla sarjatasolla Ykköspesiksessä ja naisten joukkue suomensarjassa. Viime vuosina ovat on VäVi saavuttanut lentopallossa,ammunnassa ja pesäpallossa SM-mitaleja. Viesti onkin saanut tunnustusta lentopallon ja pesäpallon juniorityöstään.


title: Vähänkyrön Viesti

text: VäVi perustettiin 10. huhtikuuta vuonna 1938 virallisella nimellään Voimistelu- ja urheiluseura Vähänkyrön Viesti. Seura rekisteröitiin 1. lokakuuta ja kolme kuukautta perustamisen jälkeen sen jäsenmäärä oli jo 117. Suurin osa jäsenistä oli miehiä. Aluksi seuran lajeja olivat muiden muassa pesäpallo, hiihto ja nyrkkeily. Viesti liittyi SVUL:n erikoisliittoihin vuoden 1939 tammikuussa.


title: Vähänkyrön Viesti

text: Toisen maailmansodan vuoksi Viestin toiminta laantui, mutta muutaman vuoden jälkeen seurassa alkoi uusi nousu. 1940-luvun lopussa Viestin miesten pesäpallon edustusjoukkue nousi maakuntasarjaan valmentajanaan Tauno Aho. 1950-luvulla Kyrölän kenttä kunnostettiin ja se siirtyi VäVin omistukseen. Lisäksi VäVi rakensi tanssipaviljongin, jossa vietti myös 20-vuotisjuhlaansa. 1950-luvun loppupuolella VäVi rakensi Saarenpäähän hiihto- ja urheilumajan, joka 1980-luvulla laajennettiin nykyiseen laajuuteensa.


title: Vähänkyrön Viesti

text: Vähänkyrön kunnan rakentama uusi kenttä Kyrölän lähelle paransi Viestin harrastusmahdollisuuksia jalkapallossa ja yleisurheilussa, mikä nousikin yhdeksi Viestin johtavista lajeista. 1990- ja 2000-luvuilla Viestillä on ollut toiminnassa yhdeksän jaostoa; ampuma-, ampumahiihto-, hiihto-, jalkapallo-, lentopallo-, paini- ja voimailu-, pesäpallo-, suunnistus- ja yleisurheilujaosto. Tosin välillä voimailujaosto toimi erillään, mutta käytännöllisyyden vuoksi se yhdistettiin painin kanssa. Vielä 1980-luvulla toiminut talousvaliokunta lakkautettiin vuosikymmenen vaihteessa ja sen tehtävät siirtyivät Viestin johtokunnalle.


title: Vähänkyrön Viesti

text: 1940-luvun lopussa Viestin miesten pesäpallon edustusjoukkue nousi maakuntasarjaan valmentajanaan Tauno Aho. Miehet nousivat Suomen pääsarjaan kaudeksi 1979. Joukkue kuitenkin jäi sarjassa sijalle 12 ja putosi heti takaisin alasarjoihin.


title: Vähänkyrön Viesti

text: Naisten edustusjoukkue nousi pesäpallon SM-sarjaan kaudeksi 1986. Ensimmäisellä kaudellaan VäVi sijoittui pääsarjassa viidenneksi. Viestin eräs seurahistorian merkittävin saavutus eli naisten SM-pronssi tuli kaudella 1987. Tuon kauden jälkeen sijoitukset pääsarjassa olivat kuudes, kahdeksas ja kolme kertaa peräkkäin 11. Kauden 1992 päätteeksi seuran seitsemän vuotta kestänyt urakka pääsarjassa päättyi.


title: Vähänkyrön Viesti

text: Vähänkyrön Viestin taloudellinen tilanne on lähes aina mennyt yhteiskunnan taloudellisen tilanteen mukaan. On mennyt hyvin, jos yhteiskunnallakin on mennyt hyvin, mutta seuralla on ollut myös vaikeuksia. Rahan hankkiminen seuran toimintaan on aina ollut tärkeässä asemassa. Jo ensimmäisenä toimintavuonnaan Viesti järjesti arpajaiset, joiden pääpalkintona oli 8000 markan arvoinen moottoripyörä. Talkootyön merkitys oli seuran alkuvuosina tärkeää ja viime vuosina sen merkitys on jälleen kasvanut.


title: Vähänkyrön Viesti

text: Vuoden lukkari:


title: Vähänkyrön Viesti

text: Vuoden pelinjohtaja:


Vain elämää – Kootut levytykset 1965–1990 on vuonna 2010 julkaistu kokoelmalevyboksi, johon on koottu lähes kaikki Irwin Goodmanin levyttämät kappaleet. Boksi sisältää 14 CD:tä, jotka sisältävät 327 laulua, sekä 228-sivuisen "Vain elämää"-kirjan. Kirja sisältää Veikko Salmen kirjoittaman muistelo-osuuden sekä Juha Rantalan kirjoittaman musiikillisen elämäkerran.


title: Lunner

text: Lunner on Norjan kunta Opplandin läänissä. Kunnan rajanaapureita ovat pohjoisessa Gran, idässä Nannestad, etelässä Nittedal ja Oslo sekä lännessä Ringerike ja Jevnaker.


title: Lunner

text: Kunnan pohjoisosassa olevalla maatalousalueella asutus on tiheää ja se on keskittynyt rautatieasemien ympärille. Taajamia ovat Roa/Lunner, Grua ja Harestua. Kunnan väkiluku on kasvanut tasaisesti vuoden 1900 jälkeen, erityisesti Oslon läheisyydestä johtuen. Kuntaan on rakennettu useita isoja asuinalueita muualla työssä käyvälle väestölle. Vuonna 2001 noin ⅔ työssä käyvästä väestöstä työskenteli kunnan ulkopuolella, noin 40 % Oslossa. Tammikuussa 2013 tehdyn väestönlaskennan mukaan Lunnerin kunnassa oli 8 880 asukasta.


title: Green Card (liikennevakuutus)

text:
Vihreä kortti eli Green Card on vakuutusyhtiön antama, kansainvälinen todistus voimassa olevasta liikennevakuutuksesta ajoneuvolle.
Ajoneuvolla rekisteröintimaan ulkopuolella liikuttaessa vihreä kortti tulee olla mukana ajoneuvossa. Todistuksella voidaan osoittaa esimerkiksi rajaviranomaisille liikennevakuutuksen voimassaolo. Lisäksi vihreä kortti tulee näyttää mahdollisen liikennevahingon sattuessa.


title: Green Card (liikennevakuutus)

text: Vihreä kortti on voimassa lähes koko Euroopassa sekä joissakin Lähi-idän ja Pohjois-Afrikan maissa.


title: Green Card (liikennevakuutus)

text: Saatu vakuutusturva voi poiketa eri sopimusmaissa toisistaan. Korvaustaso pelkän vihreän kortin kautta saadun vakuutuksen perusteella voi olla Suomeen verrattuna pieni.


title: Armfeltin koulu

text: Armfeltin koulu on peruskoulu Salon kaupungissa Halikossa. Koulun nimi oli vuoteen 2009 asti Halikon yläaste. Koulu palvelee Halikon, Kuusjoen, Pajulan ja osaa Ollikkalan alueiden 1.–9 -luokkalaisia, joita koulussa on yhteensä n. 880. Opettajia koulussa on 75.


title: Armfeltin koulu

text: Armfeltin koulussa on ensimmäisellä luokalla kaksi yleisopetuksen rinnakkaisluokkaa, toisella luokalla on kaksi rinnakkaisluokkaa, kolmannella luokalla on kolme rinnakkaisluokkaa, neljännellä luokalla on kaksi rinnakkaisluokkaa, viidennellä luokalla on kaksi rinnakkaisluokkaa ja kuudennella luokalla on kolme rinnakkaisluokkaa. Lisäksi koulussa on kolme erityisluokkaa vuosiluokilla 1.–6. Seitsemännellä luokalla on kahdeksan rinnakkaisluokkaa, kahdeksannella luokalla on kymmenen rinnakkaisluokkaa ja yhdeksännellä luokalla on yhdeksän rinnakkaisluokkaa. Lisäksi koulussa toimii joustavan perusopetuksen jopo-luokka ja kolme yksilöllistetyn opetuksen Y-luokkaa.


title: Märynummen koulu

text: Märynummen koulu on peruskoulun alakoulu Salon kaupungissa, Märynummella. Koulussa on 93 oppilasta ja kuusi opettajaa. Koulun historia alkaa Nummen kansakouluna. Nykyinen koulurakennus valmistui 1914, lisärakennus 1954 ja jatko-osa 1988.


title: Blindead

text: Blindead on puolalainen sludge metal/progressiivinen doom metal -yhtye, jonka perustivat vuonna 1999 Michał ”Zima” Zimorski ja Mateusz Maurycy ”Havoc” Śmierzchalski. Yhtyeen alkuperäinen nimi oli Incorrect Personality, mutta se vaihdettiin myöhemmin nykyiseen.EP:t


title: Blindead

text: Entiset jäsenet


title: Pyhäjärvi (Hauho)

text: Pyhäjärvi on Kanta-Hämeessä Hämeenlinnassa sijaitseva järvi. Se luetaan kuuluvaksi Suur-Längelmäveteen, koska sen vedenpinta on samalla korkeudella muiden järvien kanssa.


title: Pyhäjärvi (Hauho)

text: Järven pinta-ala on 949 hehtaaria eli 9,5 neliökilometriä. Se on 7,3 kilometriä pitkä ja 2,8 kilometriä leveä. Järvellä on koko järven pituinen järvenselkä, joka on kaakko-luoteis-suuntainen. Järven muoto on varsin selkeä eikä se ole kovin rikkonainen. Pyhäniemen länsipuolelta pohjoiseen työntyy leveäsuinen Halminlahti ja itäpuolelta kapeneva nimetön lahti, johon laskee pitkä Pyhälampi. Järven etelärannassa on 1,2 kilometriä pitkä Kotkonniemi, joka on leveimmillään vain 200 metriä leveä. Niemen suojaan jää Hovinkartanonlahti.


title: Pyhäjärvi (Hauho)

text: Järvellä on kartan mukaan 11 saarta. Suurin saarista on järven itärannan tuntumassa sijaitseva kallioinen Kokonsaari, joka on 350 metriä pitkä ja 160 metriä leveä. Pyhälammin lahdensuun edustalla sijaitsevat Hiilensaaret ja Halminlahden edessä Niuruansaaret.


title: Pyhäjärvi (Hauho)

text: Järven tilavuus on 95 miljoonaa kuutiometriä eli 0,095 kuutiokilometriä. Sen keskisyvyys on 10 metriä ja suurin syvyys on 35 metriä. Järven rantaviivan pituus on 31 kilometriä. Järven etelärannat ovat pääasiassa peltomaata, mutta pohjoisrannoilla peltomaata on vain harvassa. Järven rannoilla ei sijaitse taajamia, vaikka Hauhon kirkonkylä sijaitsee yli kolmen kilometrin päässä. Järven asutus on pääasiassa haja-asutusta, jonka seassa on runsaasti vapaa-ajan asutusta, ja sen rannoilla sijaitsee muutama kulmakunta. Järven länsipäässä ovat lähekkäin Joenkylä, Lehdesmäki, Porras ja Sotjala. Itäpään kyliä ovat Sulastenkulma ja Juttila. Valtatie 12 ohittaa järven etelärannat monesti yli kilometrin päässä, vaikka se sivuaakin rantaa Kotkijärven kohdalla. Valtatieltä haarautuu Sotjalan ja Porraksen kautta yhdystie 13925. Se yhtyy Porraksessa sen kautta kulkevaan yhdystie 3223, ylittää Lehdsmäenjoen Joenkylän puolelle. Sulastenkulman läpi kulkeva yhdystie 13928 yhtyy Sairialasta lakavaan yhdystiehen 3222, joka kiertää Pyhäjärven kaukaa ja yhtyy Pyhälammen pohjoispuolella Mustilassa yhdystiehen 13931, joka lähtee Joenkylästä ja vie myös kauemmaksi järvestä. Järven pohjoispuoli onkin laajemaa metsä- ja suoaluetta.


title: Pyhäjärvi (Hauho)

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueeseen (35.77), jonka Pyhäjärven alueeseen (35.774) järvi kuuluu. Järvi kuuluu niin sanottuun Hauhon reittiin ja järven vedenpinnan korkeus on 84,2 metriä mpy.


title: Pyhäjärvi (Hauho)

text: Pyhäjärven itäpäähän laskee Leheestä alkava lyhyt Kopsjoki, joka on Ormajoen valuma-alueen (35.79) laskujoki. Sen valuma-alueen pinta-ala on 299 neliökilometriä. Kun Pyhäjärven omalta valuma-alue on lisäksi 33 neliökilometriä, on veden laskennallinen viipymä järvessä 608 vuorokautta. Järven omalta valuma-alueelta laskee järveen suoraan tai välillisesti yli hehtaarin suuruisia järviä 14. Niistä huomattavimpia ovat Pyhälampi (65 ha), joka laskee Pyhäjärven pohjoisrantaan yhdessä Paskurin (9 ha) kanssa, sekä Kotkijärvi (81 ha), jonka laskuojan Koskenojan kautta laskevat myös Akkijärvi (86 ha), Veittijärvi (9 ha), Särkemä (14 ha), Luijanen (10 ha) ja Kortejärvi (5 ha).


title: Pyhäjärvi (Hauho)

text: Järven lasku-uoma on Lehdesmäenjoki, joka muistuttaa mieluimmin salmea kuin jokea. Sen leveys vaihtelee 20–90 metriin.


title: Pyhäjärvi (Hauho)

text: Järvi on luontaisesti karu ja vähähumuksinen. Järvi on melko kirkasvetinen ja lievästi humuksen värittämä, mutta siellä on havaittavissa pieniä rehevöitymisen merkkejä. Järven rantojen lähiasutus on haja-asutusta ja rantojen lähialueet ovat viljeltyjä. Vedenlaatu on silti hyvä ja järven ekologinen on hyvä. Veden hygieeninen laatu on hyvä ja järvi soveltuu hyvin virkistyskäyttöön.


title: Pyhäjärvi (Hauho)

text: Kokonsaaren ja rannan välissä oli 1990-luvulle asti UPM:n Kettulan sahan tukkiallas, joka saastutti maaperää ja järveä kloorifenolila. Kloorifenoli oli lähtöisin KY5:stä. Saastunut maa on pääosin siirretty pois, mutta osa maasta on edelleen väliaikaisvarastoituna sahan entisille varastokentille.. Osa myrkystä ajautui järveen ja sahan läheisyydessä on mitattu kohonneita arvoja. Pohjaan kertynyt sedimentti on pääosin peittänyt myrkyt, ja niiden siirtymisen eliöstöön on väitetty olevan vähäistä.


title: Pyhäjärvi (Hauho)

text: Järveä luonehditaan ruokojärveksi, mutta siellä on monipuolinen vesikasvusto. Järven kalastoon kuuluvat yleisinä siika, ahven, taimen, muikku, lahna ja hauki. Yksilömääriltään ja biomassaltaan runsaimmin esiintyvät ahven, särki ja salakka.


title: Pyhäjärvi (Hauho)

text: Järven itäpäässä sijaitsee Kokonsaari (tunnetaan myös nimellä Kokkosaari). Saaren rannassa on noin kymmenen metriä korkeita pystysuoria nousuja. Saari on luonnonsuojelualuetta ja lintujen suosima pesimäsaari.


title: Pyhäjärvi (Hauho)

text: Pyhäjärveen tulee Valkeakoskelta ja Hauholta 0,6 metrin syväyksinen veneväylä. Järvestä ylöspäin pääsee loppukesästä moottoroidulla pienveneellä vain paikat tunteva veneilijä.


title: Pyhäjärvi (Hauho)

text: Järven itäpäässä Juttilassa sijaitsee rautakautinen muinaislinna nimeltään Laurinkallio. Viikinkien kerrotaan tulleen ryöstöretkillään Pyhäjärvelle, Kopsojoen suulle. Samassa kylässä on viettänyt kesiään Rudolf Koivu.


title: Pyhäjärvi (Hauho)

text: Kalmbergin kartastossa vuodelta 1855–1856 on järven tulojoki Kokonjoki piirretty huomattavasti leveämpänä kuin se on nykyään. Myös Lehee ja Tuuloslampi olivat kartassa laajempia kuin nykyään. Toinen eroavaisuus nykykarttoihin on Halminlahden suulla oleva litkä niemi, joka puuttuu Kalmbergin kartasta. Syy näihin eroavaisuuksiin voivat olla silloinen korkeampi vedenpinta, joka on reitin alajuoksulla myöhemmin toimeenpantujen koskenperkauksien aiheuttamaa. Kotkonniemi on kirjoitettu karttaan ”Kolkaniemi”.


title: Eau Claire (Wisconsin)

text: Eau Claire on kaupunki Wisconsin osavaltiossa Yhdysvalloissa. Kaupungin asukasluku on 65 883 (2010). Pinta-ala on 83,8 km², josta vettä on 5,4 km². Vuonna 1856 se sai kaupunkioikeudet.


title: Trash (Black Riverin albumi)

text: Trash on puolalaisen sludge metal -yhtye Black Riverin kokoelma-albumi, joka on julkaistu vuonna 2010. Albumi koostuu yhtyeen kahden edellisen studioalbumin nauhoituksissa yli jääneistä kappaleista.


title: Pikkuraitahuuhkaja

text: Pikkuraitahuuhkaja ("Bubo poensis") on pöllöihin kuuluva lintu.


title: Pikkuraitahuuhkaja

text: Sen esiintymisaluetta Länsi- ja Keski-Afrikassa ovat Angola, Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Liberia, Nigeria, Ruanda, Sierra Leone ja Uganda.


title: Pikkuraitahuuhkaja

text: Sen naaraan koko on 39–44 cm. Koiras on hiukan pienempi. Naaras painaa 685–815 g ja koiras noin 575 g.


title: Jesse Gelsinger

text: Jesse Gelsinger (18. kesäkuuta 1981 – 17. syyskuuta 1999) oli ensimmäinen geeniterapiaan kuollut ihminen. Hän kärsi erikoislaatuisesta, tavallisesti kuolemaan johtavasta OTC-geenin mutaatiosta, jonka parantamiseksi suunniteltu hoito, geeniterapia adenoviruksella, aiheutti kuolettavan immuunireaktion.


title: Jesse Gelsinger

text: Gelsinger kärsi ammoniakkia maksassa hajottavan entsyymin puutteesta ("ornitiinitranskarbamylaasi"). Vaikka OTC-geenistä johtuva puute johtaa yleensä kuolemaan, Gelsingerin sairaus oli hallittavissa ruokavalion ja lääkkeiden avulla.


title: Jesse Gelsinger

text: Gelsinger osallistui University Of Pennsylvania -yliopiston tutkimukseen, jossa tutkijat James Wilson, Mark Batshaw ja Steven Raper pyrkivät kokeellisesti todentamaan kehittämänsä hoitomenetelmän turvallisuutta.


title: Jesse Gelsinger

text: Terapiassa käytetty adenovirus oli muokattu, jotta immuunijärjestelmän tulehdusreaktio olisi normaalia alhaisempi. Myös kokeissa ennen Gelsingeriä käytetyt simpanssit kuolivat kokeiden aikana.


title: Jesse Gelsinger

text: Koetta suorittaneet lääkärit antoivat 12. 9. 1999 Gelsingerin annoksen adenovirusta, korkeimman annoksen jota kukaan koehenkilöistä oli siihen asti saanut. Gelsinger vajosi koomaan 15.9.1999. Gelsinger kuoli 14:30 17.9.1999.


title: Jesse Gelsinger

text: Kokeesta seurasi kaksi oikeustapausta, toinen perheen ja toinen FDA:n aloitteesta. Molemmat oikeusjutut sovittiin ennen oikeudenkäyntiä, ilman erillisiä anteeksipyyntöjä tai toteamuksia väärinkäytöksistä. Hallitus ei ole julkistanut keräämäänsä todistusaineistoa.


title: Jesse Gelsinger

text: Kalifornian yliopiston lakitieteen apulaisprofessori Osagie K. Obasogie toteaa, että vaikka sekä tutkijat, lääketeollisuus että hallitus epäonnistuivat, ei Gelsingerin kuolema ole vielä aiheuttanut laajamittaista muutosta lääketeollisuuden tutkimusmenetelmissä, joista 80% suoritetaan ilman viranomaisten hyväksyntää.


title: Jesse Gelsinger

text: Koetta suorittanut James Wilson ei koskaan kertonut Gelsingerille tai tämän perheelle, että koe-eläintestit olivat epäonnistuneet. Wilson ei myöskään kertonut että koe suoritetaan yksityiselle yritykselle jonka osakkeenomistaja hän itse oli. Wall Street Journalin mukaan osakkeiden valuaatio oli tuolloin n. 13,5 miljoonaa dollaria. Penn State -yliopiston koetta suorittaneet tutkijat eivät myöskään koskaan kertoneet Gelsingerille että muut koehenkilöt olivat kärsineet kokeiden aiheuttamista haitallisista reaktioista. Obasogien mukaan tämä informaatiovaje muutti koehenkilön uhriksi.


title: Jesse Gelsinger

text: Jesse Gelsingerin kuolema korosti talouselämän kielteistä vaikutusta ihmiskokeisiin.


title: Jesse Gelsinger

text: Jesse Gelsingerin isän mukaan koe oli Helsingin julistuksen vastainen. Isä mainitsee Gelsingerin muistosivuilla että kokeiden etiikasta vastannut Arthur Caplan laiminlöi velvollisuutensa. Gelsingerin mukaan Caplan totesi ettei Jesse Gelsinger olisi missään tapauksessa hyötynyt kokeesta: se testasi vain valmisteen turvallisuutta, eikä siis edes turvallisena olisi parantanut Gelsingeriä.


title: Jesse Gelsinger

text: Lisäksi hän mainitsee että James Wilson väitti vielä lokakuussa 1999 ettei saa rahaa koetta suorittaneelta yritykseltä, joten Gelsingerin isä tuki Wilsonia taloudellisesti. Yrityksen arvo nousi noin 35 miljoonaan dollariin.


title: Raitahuuhkaja

text: Raitahuuhkaja ("Bubo shelleyi") on huuhkajien sukuun kuuluva pöllölaji.


title: Raitahuuhkaja

text: Raitahuuhkaja on väritykseltään tumma. Sen esiintymisaluetta ovat Keski- ja Länsi-Afrikka Sierra Leonesta Kongon demokraattisen tasavallan pohjoisosiin, mutta se on paikallinen ja yleensä harvinainen. Se luokitellaan vaarantuneeksi, koska se on todennäköiset melko vähälukuinen ja sen elinympäristöjä kaadetaan puutavaraksi ja maanviljelyksiä varten.


title: Raitahuuhkaja

text: Se on kooltaan 58 cm ja kuuluu siten maailman suurimpiin pöllöihin. Afrikan sademetsien huuhkajista se on suurikokoisin.


title: Vanessa (täsmennyssivu)

text: Vanessa viittaa muun muassa seuraaviin:


title: Vanity

text: Vanity viittaa muun muassa seuraaviin:


title: Velox

text: Velox viittaa muun muassa seuraaviin:


title: HMS Opportune (G80)

text: HMS Opportune (viirinumero G80) oli Britannian Kuninkaallisen laivaston O-luokan hävittäjä toisessa maailmansodassa.


title: HMS Opportune (G80)

text: Alus tilattiin 3. syyskuuta 1939 John I. Thornycroft and Companyltä Woolstonista osana ensimmäistä hätälaivuetta (). Sen köli laskettiin 28. maaliskuuta 1940 ja alus laskettiin vesille 21. tammikuuta 1942. Alus valmistui 14. elokuuta 1942. Valmistumista viivästytti tavarantoimittajien pommituksissa kärsimät vauriot sekä telakan ilmapommitus joulukuussa 1940.


title: HMS Opportune (G80)

text: Alus siirrettiin toisen maailmansodan päätyttyä Portsmouthiin sukellusveneiden maalilaivaksi sekä paikallislaivueeseen. Vuonna 1950 alus siirrettiin modernisoitavaksi, mistä palattuaan se siirrettiin Noren paikallislaivueeseen. Se siirrettiin Chathamin reserviin marraskuussa 1952 ja alus siirrettiin Portsmouthiin heinäkuussa 1953. Alus sijoitettiin poistolistalle 1954 ja se myytiin BISCOlle marraskuussa 1955. Alus saapui 25. marraskuuta hinattuna T. W. Wardille Milford Haveniin romutettavaksi.


title: HMS Orwell (G98)

text: HMS Orwell (viirinumero G98) oli Britannian Kuninkaallisen laivaston O-luokan hävittäjä toisessa maailmansodassa.


title: HMS Orwell (G98)

text: Alus tilattiin 3. syyskuuta 1939 John I. Thornycroft and Companyltä Woolstonista osana ensimmäistä hätälaivuetta (). Sen köli laskettiin 20. toukokuuta 1940 ja alus laskettiin vesille 2. huhtikuuta 1942. Alus valmistui vielä samana vuonna 17. lokakuuta, jolloin sen tarjoukseen perustunut hinta oli 410872 puntaa ilman Amiraliteetin toimittamia ase- ja viestijärjestelmiä.


title: HMS Orwell (G98)

text: Operaatio Deadlightista vapauduttuaan alus liitettiin Portsmouthin paikallislaivueeseen. Se siirrettiin 1947 Harwichin reserviin, josta se siirrettiin vuoden 1947 huollon jälkeen edelleen Chathamiin. Alus päätettiin 1952 muuttaa Rosythissä tyypin 16 sukellusveneidentorjuntafregatiksi ja muutostöiden valmistutta se palveli Clydessä sukellusveneiden maalilaivana.


title: HMS Orwell (G98)

text: Alus siirrettiin Devonportin paikallislaivueeseen, josta se määrättiin 1958 huollettavaksi telakalle. Huollosta palattuaan alus poistettiin palveluksesta ja se siirrettiin Chathamissa reserviin. Rosythissa tehdyn huollon huollon jälkeen alus oli lyhyen aikaa palveluksessa ennen paluuta reserviin. Alus siirrettiin 1961 Portsmouthiin ja se myytiin 1965 romutettavaksi. Alus saapui 28. kesäkuuta hinattuna J. Cashmerelle Newportiin romutettavaksi.


title: HMS Obdurate (G39)

text: HMS Obdurate (viirinumero G39) oli Britannian Kuninkaallisen laivaston O-luokan hävittäjä toisessa maailmansodassa.


title: HMS Obdurate (G39)

text: Alus tilattiin 3. syyskuuta 1939 William Denny and Brothersilta Dumbartonista osana ensimmäistä hätälaivuetta (). Sen köli laskettiin 25. huhtikuuta 1940 ja alus laskettiin vesille 19. helmikuuta 1942. Alus valmistui vielä samana vuonna 3. syyskuuta. Se varustettiin miinalaivaksi.


title: HMS Obdurate (G39)

text: Euroopan sotatoimien päätyttyä alus palveli Portsmouthissa torpedokoulutusaluksena, kunnes se siirrettiin helmikuussa 1948 reserviin. Alus makasi ankkurissa Harwichissa lukuun ottamatta huoltoja Cammell Lairdin telakalla 1949 ja 1952. Alus palasi palvelukseen 21. heinäkuuta 1953 Liverpoolissa liitettynä Chathamin paikallislaivueeseen. Alus palasi reserviin 1957 ja se sijoitettiin poistolistalle.


title: HMS Obdurate (G39)

text: Alusta käytettiin räjäytysten koealuksena Rosythissa huhtikuusta 1959 30. marraskuuta 1964 saakka, jolloin se myytiin BISCOlle. Alus saapui vielä samana päivänä T. E. Wardille Inverkeithingiin romutettavaksi.


title: HMS Obedient (G48)

text: HMS Obedient (viirinumero G48) oli Britannian Kuninkaallisen laivaston O-luokan hävittäjä toisessa maailmansodassa.


title: HMS Obedient (G48)

text: Alus tilattiin 3. syyskuuta 1939 William Denny and Brothersilta Dumbartonista osana ensimmäistä hätälaivuetta (). Sen köli laskettiin 22. toukokuuta 1940 ja alus laskettiin vesille 30. huhtikuuta 1942. Alus valmistui vielä saman vuoden lopulla 30. lokakuuta varustettuna miinalaivaksi.


title: HMS Obedient (G48)

text: Alus sijoitettiin 1961 poistolistalle ja se myytiin BISCOlle. Alus saapui 19. lokakuuta 1962 Hugh Bolcowille Blythiin romutettavaksi.


title: Ruukki (varhainen teollisuusalue)

text: Ruukki tarkoittaa historiallista teollisen metallintuotannon yksikköä Pohjoismaissa, etenkin Ruotsissa, Norjassa ja Suomessa. Ruukkien ympärille kehittyi kokonaisia kyläyhteisöjä. Nykyäänkin tunnettuja, kunnostettuja ruukkialueita Suomessa ovat mm. Teijon ruukki, Noormarkun ruukki sekä Pohjassa sijaitsevat Fiskarsin, Antskogin ja Billnäsin ruukit.


title: Ruukki (varhainen teollisuusalue)

text: Suomen teollinen kehitys alkoi rautaruukeista, joista ensimmäisiä perustettiin jo 1600-luvulla. Suomalaisten rautaruukkien masuunit käyttivät järvimalmia pitkälle 1800-luvun lopulle, kunnes rautakaivosten rautamalmi syrjäytti sen raudan raaka-aineena.


title: Ruukki (varhainen teollisuusalue)

text: Ensimmäiset ruukkialueet muodostuivat Suomeen jo Ruotsin vallan aikana 1500-luvulla. Raudan- ja kuparin lisäksi ruukeissa valmistettiin mm. erilaisia metallituotteita. Ruukit olivat lähes omavaraisia ja niillä oli tyypillisesti mm. oma kirkko, koulu ja lääkäri. Ruukit olivat ikään kuin valtioita valtion sisällä ja niiden yhteiskuntamalli oli hyvin hierarkkinen.


title: Ruukki (varhainen teollisuusalue)

text: Ruukinisäntä, eli ruukinpatruuna oli arvojärjestyksessä ensimmäinen ja mestarit toimivat esimiehinä. Heidän jälkeensä tulivat ammattimiehet ja muut ruukin työntekijät. Ammatti opittiin oppipoika–kisälli–mestari-järjestelmän mukaisesti.


title: Ruukki (varhainen teollisuusalue)

text: Ensin yhteisöt olivat melko pieniä, mutta ajan mittaan ne kasvoivat ja monet niistä muodostivat lopulta monipuolisia yhdyskuntia.


title: Ruukki (varhainen teollisuusalue)

text: Suomessa on ollut ainakin 134 ruukkia.


title: Ruukki (varhainen teollisuusalue)

text: Useimmat ruukki-alueista ovat hävinneet lähes jäljettömiin, mutta joissakin on käsityöläistoimintaa vielä nykyään. Suomessa ruukkeja on restauroitu Museoviraston johdolla. Kunnostettujen ruukkien alueella voi tutustua entisaikojen ruukkilaisten elämään ja työhön.


title: Ruukki (varhainen teollisuusalue)

text: Tunnettuja ruukkeja, joita on restauroitu Museoviraston johdolla, ovat esimerkiksi Ahlströmin ruukit Noormarkussa ja Kauttualla, Leineperin ruukki Kullaalla, Möhkön ruukki Ilomantsissa, sekä Ruotsinpyhtäällä sijaitseva Strömforsin ruukki. Muita tunnettuja ruukkeja ovat esim. Teijon, Billnäsin, Fiskarsin, Haapakosken, Kurimon ja Ämmän ruukit.


Fairfield Shipbuilding and Engineering Company oli brittiläinen laivanrakennusyritys, joka toimi Govanin alueella Clyde-joen varrella Glasgowissa Skotlannissa. Fairfields, kuten yhtiötä usein lyhyesti kutsutaan, oli aikansa tärkeimpiä sotalaivojen valmistajia maailmassa, se myi maailmansotien välillä runsaasti aluksia Kuninkaalliselle laivastolle sekä laivastoille ympäri maailmaa. Yhtiö valmisti myös risteilyaluksia kuten ennätyksiä rikkoneita Cunard Linen ja Canadian Pacificin aluksia. Se valmisti myös Kanaalin liikenteeseen nopeita postialuksia sekä erilaisia lauttoja esimerkiksi Bosporin salmen liikenteeseen sekä Niilin turisimia varten.


title: Fairfield Shipbuilding and Engineering Company

text: Charles Randolph aloitti 1834 yhtiön liiketoiminnan toimittaessaan valmistamiaan kaivostarvikkeita toiminimellä "Randolph & Elliott". Hän valmisti tuotteensa Tradestonissa Glasgowissa. John Elder liittyi yhtiöön 1852 ja laivanrakennus eriytettiin 1858 Govanin vanhalle telakka-alueelle toiminimelle "Randolph, Elder and Company", jonka ensimmäinen alus "No 14" valmistui 1861.


text: Toiminta siirtyi 1868 uudelle Fairfieldin maatilalle rakennetulle telakalle, ja yhtiön nimi muutettiin 1886 Fairfield Shipbuilding and Engineering Companyksi. Tällöin yhtiön pääomistajana oli Sir William Pearce.


text: Yhtiö perusti 1905 Coventry Ordnance Worksin yhdessä Yarrow Shipbuildersin ja muutamien muiden kanssa. Yhtiö liitettiin 1919 Northumberland Shipbuilding Groupia, jolloin Alexander Kennedystä tuli toimitusjohtaja. Kennedystä tehtiin 1930 Fairfieldin hallituksen puheenjohtaja, missä tehtävässä hän toimi vuoteen 1935, jolloin Lithgows valtasi yrityksen.


text: Yhtiöstä tuli 1968 osa Upper Clyde Shipbuilders konsernia, joka kaatui 1971. Yhtiö perustettiin uudelleen Govan Shipbuildersin nimellä, joka 1977 kansallistettiin sekä liitettiin osaksi British Shipbuilders yhtymää. Kansallistetun yhtymä myytiin 1988 paloina, jolloin entinen Fairfieldin telakka myytiin Kvaernerille. Telakasta muodostettiin Kvaerner Govan. Telakka myytiin 1999 edelleen BAE Systems Marinelle ja nykyisin se tunnetaan nimellä BAE Systems Surface Ships.


title: M/S Skandia

text: M/S Isla de Cubagua (entiseltä nimeltään M/S Skandia) oli alus, jonka Silja Line tilasi ensimmäiseksi varsinaiseksi autolautakseen. Se laskettiin vesille 28. marraskuuta 1960 Helsingin Wärtsilän telakalta. Lautassa oli ensimmäisenä Suomessa läpiajettava autokansi, johon mahtui 175 henkilöautoa ja 20 kuorma-autoa. Suunnittelussa oli panostettu myös viihteeseen; aluksessa oli esimerkiksi elokuvateatteri, ravintoloita ja iso taxfree-myymälä.


title: M/S Skandia

text: "Skandia" liikennöi vuodesta 1961 Turun ja Tukholman välisellä reitillä, kunnes alus myytiin vuonna 1974 Venezuelaan nimellä "Isla de Cubagua".


title: M/S Skandia

text: Alus tilattiin Wärtsilän Hietalahden telakalta Helsingistä. Sen köli laskettiin telakkanumerolla 369, ja se laskettiin vesille 28. marraskuuta 1960. Se luovutettiin 10. toukokuuta 1961 Siljalle.


title: M/S Skandia

text: Alus liikennöi 28. toukokuuta alkaen Turusta Maarianhaminan kautta Norrtäljeen. Vaikean jäätilanteen vuoksi aluksen määräsatamana oli 20. helmikuuta – 2. maaliskuuta 1963 Tukholma. Alus oli poissa liikenteestä 16.–31. maaliskuuta, mutta se palasi reitilleen Turusta Norrtäljeen. Alus oli telakalla huollettavana 4.–23. syyskuuta 1965, minkä jälkeen se palasi Ruotsin ja Suomen väliseen liikenteeseen.


title: M/S Skandia

text: Silja Line päätti 4. joulukuuta 1973 poistaa palveluksestaan sisarukset "Skandian" ja "Nordian", jotka ankkuroitiin Turkuun odottamaan kohtaloaan. "Skandia" myytiin syyskuussa 1974 Pampatariin Venezuelaan rekisteröidylle Naviera Oriental C.A.:lle, joka kastoi sen "Isla de Cubaguaksi". Alus sijoitettiin Puerto la Cruzin ja Isla de Margaritan väliseen liikenteeseen. Aluksen hallinta siirrettiin vuonna 1980 Consolidata de Ferry CA:lle Caracasiin.


title: M/S Skandia

text: Alus myytiin maaliskuussa 1986 tuntemattomalle kreikkalaiselle varustamolle. Kun alusta hinattiin Atlantilla Puerto La Cruzista Pireukseen, se sai vuodon. Vuoto laajeni niin suureksi, että lautta upposi lähellä Madeiraa.


title: Betlehemin lastenmurha

text: Betlehemin lastenmurha oli Matteuksen evankeliumin mukaan Juudean kuningas Herodeksen käskystä pian Jeesuksen syntymän jälkeen toimeenpantu kaksivuotiaisiin ja sitä nuorempiin poikiin kohdistunut joukkomurha. Raamatun mukaan Herodes määräsi joukkosurman toteutettavaksi, jotta hän ei menettäisi valtaansa vastasyntyneelle "juutalaisten kuninkaalle", jonka Itämaan tietäjät kertoivat syntyneen.


title: Betlehemin lastenmurha

text: Joukkomurhan uhreja, joista käytetään nimitystä "viattomat lapset" tai "pyhät viattomat", on pidetty ensimmäisinä kristittyinä marttyyreina. Kreikkalaisen perimätiedon mukaan heitä olisi ollut yli 14 000, eräiden keskiaikaisten käsitysten mukaan jopa 144 000, mutta koska Betlehem oli pieni paikkakunta, uudempien arvioiden mukaan siellä olisi tuolloin ollut enintään parikymmentä näin nuorta poikaa. Monet nykyiset tutkijat pitävät kertomusta lastenmurhasta pelkkänä legendana, koska siitä ei Matteuksen evankeliumin lisäksi ole mainintoja muissa lähteissä, ei esimerkiksi Josephuksen teoksissa eikä myöskään muualla Uudessa testamentissa.


title: Betlehemin lastenmurha

text: Matteuksen evankeliumin mukaan Itämaan tietäjät saapuivat Jerusalemiin nähtyään idässä tähden, jonka he selittävät merkinneen ennustetun juutalaisten kuninkaan syntymää. Kun he saapuivat Herodeksen luo, tämä kutsui kirjanoppineet koolle tiedustellakseen heiltä, missä Messiaan oli ennustettu syntyvän. Nämä vastasivat lukemalla Miikan kirjasta katkelman, jonka mukaan tämä syntyisi Betlehemissä. Tämän kuultuaan tietäjät menivät Betlehemiin, jossa he löysivät Jeesuksen ja antoivat hänelle kalliita lahjoja. Unessa Jumala varoitti heitä enää tulemasta Herodeksen luo, minkä vuoksi he palasivat toista kautta kotimaahansa. Kun tietäjät eivät Herodeksen pyynnöstä huolimatta palanneet hänen luokseen, hän raivostui ja määräsi kaikki kaksivuotiaat ja sitä nuoremmat lapset surmattaviksi Betlehemissä ja koko sen ympäristössä. Sitä ennen Jumala oli kuitenkin unessa varoittanut Joosefia, että Herodes tavoitteli lapsen henkeä, minkä vuoksi tämä pakeni Marian ja Jeesus-lapsen kanssa Egyptiin ja palasi sieltä vasta, kun Herodes oli kuollut.


title: Betlehemin lastenmurha

text: Matteuksen evankeliumissa selitetään myös, että tällöin toteutui Jeremian kirjassa esiintynyt profetia, jonka mukaan "Raakel etsii lapsiaan eikä lohdutuksista huoli, sillä heitä ei enää ole.


title: Betlehemin lastenmurha

text: Herodes (73 - 4 eaa.) oli syntyjään idumealainen, ja roomalaiset olivat asettaneet hänet Juudean, Samarian ja Galilean kuninkaaksi. Matteuksen kertomus sopii yhteen sen kanssa, mitä Herodeksen luonteesta tiedetään: hän oli häikäilemätön puolustaessaan valtaansa ja tunnettiin julmuudestaan. Lastenmurhaa ei kuitenkaan mainita Luukkaan evankeliumissa eikä Josephuksen teoksissa.


title: Betlehemin lastenmurha

text: Josephus kertoo useita esimerkkeä siitä, mitä Herodes saattoi tehdä valtansa säilyttämiseksi, mainiten ettei hän "koskaan lakannut kostamasta niille ja rankaisemasta joka päivä niitä, jotka olivat asettuneet hänen vihollistensa puolelle. Kun Josephus ei kuitenkaan mainitse Betlehemin lastenmurhaa, jotkut historioitsijat ovat päätelleet, ettei sitä todennäköisesti ole tapahtunut.


title: Betlehemin lastenmurha

text: Vermes ja Sanders pitävät tarinaa keksittynä hagiografiana, ja Maier kirjoitti vuonna 1998, että useimmat viimeaikaiset Herodes Suuren elämän tutkijat kiistävät sen täysin.


title: Betlehemin lastenmurha

text: Eisenman on väittänyt aiheena kertomukseen olevan sen, että Herodes murhasi muutamat omista pojistaan, mistä myös Josephus kertoo, samoin eräs ensimmäisellä vuosisadalla kirjoitettu juutalainen apokryfikirja, jossa esiintyy tällainen profetia: "Julma kuningas seuraa hasmonealaisia pappeja. Hän surmaa kaikki nuoret." Tätä Eiseman kommentoi sanomalla, että tämän mukaan Herodes todella surmasi kaikki juutalaiset lapset, jotka saattaisivat syrjäyttää hänet, kuten Matt. 2:17:ssäkin sanotaan, mutta kysymys on hänen omista makkabealaissyntyisistä lapsistaan!"


title: Betlehemin lastenmurha

text: Kertomuksen Betlehemin lastenmurhasta on myös väitetty saaneen vaikutteita Vanhan testamentin kertomuksesta, jonka mukaan vähän ennen Mooseksen syntymää farao oli määrännyt kaikki israelilaisille syntyvät poikalapset surmattaviksi.


title: Betlehemin lastenmurha

text: R. T. France sitä vastoin pitää kertomusta historiallisesti uskottavana. Hänen mukaansa olisi ollut epätodennäköistä, että Josephus olisi asiasta maininnut, sillä koska kysymys oli pienestä kaupungista, uhrien lukumäärä oli pieni verrattuna muihin Herodeksen surmauttamiin henkilöihin. Koska Mooseksen syntymäkertomuksen mukaan vain vastasyntyneet pojat surmattiin, kertomus Betlehemin lastenmurhasta ei Francen mukaan ole voinut syntyä sen pohjalta eikä se selitä viittausta kaikkiin alle kaksivuotiaisiin. Hänen mukaansa Matteuksella oleva viittaus Jeremiaan kirjaan ei myöskään ole ollut kertomuksen aiheena, vaan se on siihen myöhemmin liitetty kommentti. Tästä hän on päätellyt, että lastenmurha on todennäköisesti tapahtunut niin kuin Matteuksen evankeliumissa kerrotaankin.


title: Betlehemin lastenmurha

text: Keskiaikaisissa näytelmissä olivat usein aiheena Raamatun tapahtumat, myös Betlehemin lastenmurha. Esimerkiksi Englannin Coventryssä esitettiin näytelmää, johon kuuluva aiheeseen liittyvä laulu tunnetaan nykyään nimellä Coventry Carol. Ordo Rachelis on perinteinen neliosainen näytelmä, johon itse lastenmurhan lisäksi kuuluvat pako Egyptiin, Herodes Arkhelaoksen valtaantulo ja paluu Egyptistä sekä oleellisesti myös Raakelin itku Jeremian profetian toteutumisen vuoksi.


title: Betlehemin lastenmurha

text: Betlehemin lastenmurhaa käsitellään myös suomalaisessa Tiernapoikien joulunäytelmässä. Sen mukaan surmatut lapset olisi heitetty virtaan, vaikka Raamatussa ei niin sanota.


title: Betlehemin lastenmurha

text: Uudemmassa kirjallisuudessa aiheeseen liittyvät muun muassa Wyndham Lewisin trilogia "The Human Age" sekä Albert Camus'n novelli "La Chute".


title: Betlehemin lastenmurha

text: Betlehemin lastenmurha on ollut yleinen aihe myös kuvataiteessa. Siihen liittyviä maalauksia ovat tehneet esimerkiksi Rubens, Cornelis van Haarlem ja Nicolas Poussin.


title: Betlehemin lastenmurha

text: Betlehemin lastenmurhan uhrien muistopäivää, viattomien lasten päivää vietetään katolisessa, anglikaanisessa ja luterilaisessa kirkossa 28. joulukuuta. Eräissä syyrialaisissa kirkkokunnissa heidän muistopäivänsä on 27. joulukuuta, ortodoksisessa kirkossa 29. joulukuuta.


title: MTV Komedia

text: MTV Komedia (aiemmin "MTV3 Komedia") oli maksullinen MTV3 Kanavapakettiin ja myöhemmin MTV Total -kanavapakettiin kuulunut televisiokanava, jonka ohjelmisto koostui komediasarjoista, komediaelokuvista ja stand-upista.


title: MTV Komedia

text: Kanava aloitti lähetyksensä 15. joulukuuta 2010. Se korvasi MTV3 Kanavapaketissa MTV3 AVAn, joka siirtyi ilmaiskanavaksi kaapeliverkkoon. MTV Komedia näkyi kaapeli-, iptv- ja satelliittijakelussa. Antenniverkossa kanavaa ei ollut.


title: MTV Komedia

text: MTV Komedian, MTV Sarjan ja MTV Fakta XL:n lähetykset lopetettiin 31. maaliskuuta 2014 vähäisten katsojalukujen vuoksi.


title: Dharamsala

text: Dharamsala tai Dharamshala (, ) on Kangran piirikunnan pääkaupunki Pohjois-Intiassa Himachal Pradeshin osavaltiossa. Dharamsala toimii Tiibetin pakolaishallituksen keskuksena sekä maanpaossa elävän Dalai-laman asuinpaikkana, jonka seurauksena kaupunkiin on kerääntynyt suuri tiibetiläisyhteisö. Dharamsala on myös turistien suosima matkakohde, jossa sijaitsee runsaasti hotelleita sekä ravintoloita.


title: Dharamsala

text: Dharamsala sijaitsee Intian Himachal Pradeshin osavaltiossa maan luoteisosassa. Kaupunki on Kangran laaksossa Dhauladhar-vuorilla, noin 500 kilometriä maan pääkaupungista Delhistä luoteeseen. Kaupungin korkeus merenpinnasta vaihtelee 1250–2000 metrin välillä.


title: Dharamsala

text: Dharamsala sai alkunsa brittien siirtomaavallan aikaina perustetusta vuoristotukikohdasta. Vuonna 1905 paikkakuntaa hävitti maanjäristys, mutta sittemmin Dharamsala jälleeenrakennettiin. Kiinan kansantasavallan aloitettua Tiibetin integroimisen vuosina 1949–1951 kymmeniä tuhansia tiibetiläisiä pakeni Intiaan ja Nepaliin. Monet tiibetiläiset pakolaiset asutettiin pakolaisleireille Intiassa ja myöhemmin Intian pakolaishallitus antoi Tiibetin pakolaisille Dharamsalan. Vuonna 1960 Dharamsalaan asettui Dalai-laman ja häntä maanpakolaisuuteen seuranneiden virkamiesten perustama Tiibetin pakolaishallitus. Dharamsalasta muodostui näöin tiibnetiläisen pakolaisyhteisön keskus.


title: Dharamsala

text: Dharamsalan asukasluku oli Intian vuoden 2011 väestönlaskennan mukaan 30 764.


title: Dharamsala

text: Dharamsalassa sijaitsee nykyisin esimerkiksi Dalai-laman kotiluostari ja pääasiallinen asuinpaikka Namgyal. Muita kaupungin tiibetiläisiä kohteita ovat Library of Tibetan Works and Archives, valtion oraakkelin Nechung-luostari, esittävien taiteiden instituutti Tibetan Institute of Performing Arts, tiibetiläisen lääketieteen instituutti Tibetan Medical and Astrology Institute, sekä monet eri kansalaisjärjestöjen keskustoimistot. Tiibetiläinen kulujärjestelmä eli Tibetan Childrens Village perustettiin Dharamsalassa ja sittemmin se on levinnyt myös muihin tiibetiläisiin pakolaisyhteisöihin.


title: Lentopallon Suomen Cup 2010

text: Lentopallon Suomen Cupiin 2010 osallistui 14 miesten (Vaasan Kiisto luopui Suomen Cupista ja osallistui Liigacupiin) ja kahdeksan naisten joukkuetta. Miesten Cup-mestaruuden voitti Liedon Parma, naisissa voittajaksi selvisi Euran Raiku.


title: Dokuzparan piiri

text: Dokuzparan piiri (, lezgiksi Докъузпара район, "Dokuzpara raion") on kunnallinen itsehallintoalue Dagestanin tasavallassa Venäjällä. Sen pinta-ala on 376,9 neliökilometriä. Lisäksi siihen kuuluu 57,0 neliökilometrin alue Tarumovkan ja 18,2 neliökilometrin alue Derbentin piirissä. Asukkaita on 14 900 henkeä (vuonna 2010).


title: Dokuzparan piiri

text: Dokuzparan piiri on perustettu vuonna 1934. Vuonna 1960 sen alue liitettiin Ahtyn ja Magaramkentin piireihin. Uudelleen Dokuzparan piiri perustettiin vuonna 1993.


title: Dokuzparan piiri

text: Piiri sijaitsee Dagestanin eteläosan vuoristoseudulla. Se rajoittuu pohjoisessa ja idässä Magaramkentin piiriin, etelässä ja kaakossa Azerbaidžanin tasavaltaan sekä lännessä Ahtyn piiriin. Etelärajana toimii Kaukasuksen pääharjanne. Seudun halki virtaa Samurjoki. Piirin alueella sijaitsee Venäjän eteläisin kohta, Bazardjuzjun vuori.


title: Dokuzparan piiri

text: Piiriin kuuluu 8 maalaiskuntaa: Kaladžuh, Karakjure, Kiler, Kuruš, Mikrah, Miskindža, Novoje Karakjure ja Usuhtšai. Hallinnollinen keskus on Usuhtšain kylä, josta on 225 kilometriä tasavallan pääkaupunkiin Mahatškalaan. Asutuskeskuksia on yhteensä 16. Ahtyn, Rutulin ja Hivin piirien asukkaiden vuonna 1967 perustama Avadanin kylä sijaitsee Derbentin piirin alueella. Vuoden 2002 väestönlaskennan mukaan piirin asukkaista 93,5 % on lezgejä, 2,7 % rutuleja, 1,6 % aguleja ja 1,6 % venäläisiä. Kaupunkiväestöä ei ole.


title: Dokuzparan piiri

text: Seudun pääelinkeino on maatalous, joka on erikoistunut rehukasvien, vihannesten ja hedelmien viljelyyn sekä karjanhoitoon. Tekipirkentissä on maailman ainoa lähdeveden voimalla toimiva vesivoimalaitos. Piirin kautta kulkee Ahtyn ja Rutulin piireihin johtava asfaltoitu maantie.


title: Dokuzparan piiri

text: Piirissä toimii neljä lastentarhaa ja 11 koulua. Kulttuurilaitoksia ovat kaksi taidekoulua, 11 kerhotaloa ja 10 kirjastoa.


title: Dokuzparan piiri

text: Nähtävyyksiin kuuluu 900-luvun tienoilla rakennettu Karakjuren moskeija, Tepikirkentin moskeijat ja mausoleumi, Erenlarin pyhiinvaelluspaikka sekä vuorikiipeilyreitit.


title: Dokuzparan piiri

text: Paikallislehtenä ilmestyy lezginkielinen "Erenlardin ses" (”Erenlarin ääni”).


title: AK81

text: AK81 on tanskalainen katujengi. Se on Helvetin enkelien tukijengi (viranomaiset kutsuvat marionettikerhoiksi), mutta jäseniltä ei vaadita moottoripyörän omistamista tai liivin käyttämistä. Tämän takia, ja maahanmuuttajien sekä kantaväestön välisten rodullisten jännitteiden takia, he saavat rekrytoitua uusia jäseniä Tanskassa paljon Helvetin enkeleitä nopeammin. AK on lyhenne sanoista "Altid Klar", joka on tanskankielinen ilmaisu sanoista "aina valmiina" ja 81 on synonyymi kirjainten HA kanssa. Jengi perustettiin vuonna 2007 taistelemaan The International Club -jengiä ja muita maahanmuuttajien muodostamia katujengejä vastaan kiistan liittyessä tuottoisaan hasiskauppaan. Tämä tarkoittaa, että AK81 antaa tarvittavia lisävoimia Helvetin enkeleille. Kuitenkin jengi näkee itsensä myös tanskalaisen kulttuurin, elämäntavan ja kristinuskon puolustajana. Poliisi arvioi, että heillä on noin 300 jäsentä.


title: Yellowstonen maanjäristys 1959

text: Yellowstonen maanjäristys tapahtui 17. elokuuta 1959 eteläisessä Montanassa. Järistystä seurasi valtavan maanvyöryn, joka surmasi 28 ihmistä ja aiheutti tieverkolle ja metsille 11 miljoonan dollarin vahingot. Maanvyörymä tukki Madison-joen virtauksen, mistä seurasi melkein 53 metriä syvän Quake-järven muodostuminen. Järistys, joka aiheutti Yhdysvaltain luoteisosien pahimmat maanvyörymät sitten vuoden 1927, huomattiin myös Wyomingissa ja Idahossa.


title: Yellowstonen maanjäristys 1959

text: Amerikan Punainen Risti, Pelastusarmeija ja useat muut kansalliset ja paikalliset järjestöt lähettivät apua maanjäristyksen uhreille. Montanan ja Idahon kansalliskaartit hälytettiin myös paikalle.


title: Yellowstonen maanjäristys 1959

text: Hebgen Laken alueella useat kesämökit vaurioituivat, maanteihin tuli murtumia ja episentrumin lähistöllä kolme siltaa vahingoittui pahasti. Yellowstonessa ilmaantui uusia geysireitä ja monet kuumat lähteet tulivat mutaisiksi.


title: Digitaalinen peli

text: Digitaalinen peli tarkoittaa peliä, joita pelataan jollakin digitaalisella laitteella. Tämä digitaalinen laite voi olla esimerkiksi tietokone, pelikonsoli, televisio tai matkapuhelin.


title: Digitaalinen peli

text: Digitaalisia pelejä säilövät muun muassa Digital Game Museum Kaliforniassa.


title: Canon EOS 300

text: Canon EOS 300 on filmijärjestelmäkamera, jota valmistettiin huhtikuusta 1999 syyskuuhun 2002.


title: Canon EOS 300

text: Muiden edullisten SLR-kameroiden tapaan EOS 300:ssa oli peilityyppinen pentaprismaetsin "oikean" pentaprisman sijasta, sekä polykarbonaatista valmistettu runko.


title: Édouard Lartet

text: Édouard Armand Isidore Hippolyte Lartet (15. huhtikuuta 1801 Castelnau-Barbarens - 28. tammikuuta 1871 Seissan), oli ranskalainen tuomari, paleontologi, geologi ja arkeologi. Hän on yksi tärkeimpiä paleontologian perustajia.


title: Édouard Lartet

text: Lartet syntyi eteläranskalaiseen tilanomistajasukuun. Hän opiskeli oikeustiedettä vuosina 1820-1830 Toulousessa sekä Collège de Francessa luonnonhistoriaa. Opiskelun lopetettuaan hän toimi hetken asianajajana. Tutkimustyö viehätti häntä kuitenkin enemmän. Hänestä tuli johtava vaikuttaja paleoliittisessa tutkimusperinteessä.


title: Édouard Lartet

text: Lartet teki ensimmäisen fossiililöytönsä vuonna 1834 lähellä Auchia Lounais-Ranskassa. Vuonna 1836 hän löysi ihmisapinan "Pliopithecus" fossiilin. Hänen työtään tuki englantilainen Henry Christy, kun hän alkoi tutkia luolia ja asuinsijoja Dordognessa vuonna 1863. Hän sai muun muassa selville, että varhaisimmat ihmiset elivät samaan aikaan kun mammutit, luolakarhut ja villasarvikuonot. He löysivät suuren määrän poron luita ja sarvia, joihin oli kaiverrettu hevosia, peuroja ja poroja. Vuonna 1864 La Madeleine luolasta Lartet löysi mammutin luunpalan johon oli kaiverrettu elävän mammutin kuva niin taitavasti että se osoitti että ihmisten ja mammuttien on täytynyt elää samalla ajalla.


title: Édouard Lartet

text: Hän ymmärsi, että paleoliittinen kausi ei ollut samanlainen koko ajan. Yhdessä Christyn kanssa Lartet ymmärsi että kivikausi koostui ihmisen kulttuurin vaiheista ja he julkaisivat tutkimuksen ensimmäisen osan "Reliquiae Aquitanicae", vuonna 1865; (). Massiivinen tutkimus julkaistiin kokonaisuudessaan vasta Lartetin kuoleman jälkeen vuonna 1875 nimellä "Reliquiae Aquitanicae; Being Contributions to the Archaeology and Palaeontology of Périgord and the Adjoining Provinces of Southern France"


title: Édouard Lartet

text: Vuoteen 1869 kuolemaansa asti professorina Pariisilaisessa Jardin des Plantes museossa joka alaa on paleontologia.


title: Gliese 581 f

text: Gliese 581 f tai Gl 581 f on varmistamaton planeetta, joka kiertää tähteä Gliese 581 20 valovuoden päässä Maasta. Se on viides aurinkokunnasta löydetty planeetta ja kuudes planeetta tähdestä lähtien. Sen löytämisestä ilmoitettiin 29. syyskuuta 2010. Planeetta löydettiin säteisnopeusmenetelmän avulla HIRES -instrumentilla Keck 1 -teleskoopin avulla La Sillan tähtitornissa.


title: Gliese 581 f

text: Planeetan massa on vähintään 7 Maan massaa, mikä viittaa siihen että se voi olla joko suuri maankaltainen planeetta (supermaa) tai Neptunuksen kokoinen kaasujättiläinen. Se kiertää tähteä 0,758 AU:n pääsytä, mikä on hieman enemmän kuin Venuksen etäisyys omasta Auringostamme. Planeetta on silti liian kylmä, että siellä voisi olla nestemäistä vettä, sillä Gliese 581 on punainen kääpiö. Muilla aurinkokunnan planeetalla voisi silti teoriassa olla nestemäistä vettä.


title: SS Volo

text: SS Volo oli Ellerman's Wilson Linen rahtialus, joka laskettiin vesille 1938 Swan Hunter and Wigham Richardsonin telakalta Newcastlessa. Saksan laivaston sukellusvene "U-75" upotti aluksen torpedoimalla 28. joulukuuta 1941 Välimerellä.


title: SS Volo

text: Toisessa maailmansodassa alus matkasi useassa saattueessa pääasiassa kotimaan ja Välimeren välillä. Alus lähti 9. heinäkuuta Aleksandriasta operaatio Hatsin saattueen mukana Maltalle. Saattueen jouduttua 30. heinäkuuta voimakkaaseen ilmahyökkäykseen saattueeseen kuulunut "SS Cornwall" vaurioitui pahoin. "HMS Diamond" ja "HMS Dainty" saattoivat 1. elokuuta jäljellä olleet "SS Volon" ja laivaston tankkerin "HMS Plumleafin" Valettan satamaan.


title: SS Volo

text: Aluksen viimeiseksi matkaksi jäi joulukuussa 1941 saattue ME8, jonka alukset kulkivat painolastissa Tobrukista Aleksandriaan. Saattue joutui 28. joulukuuta varhain aamulla sukellusveneen "U-75" maaliksi, joka ilmoitti upottaneensa kaksi alusta ja vaurioittaneensa kolmatta. Viesti oli sukellusveneen viimeinen, koska se upposi kaksi ja puolituntia myöhemmin "HMS Legionin" ja "HMS Kiplingin" metsästyksen tuloksena (). Sukellusveneen uhrina tuhoutui kuitenkin ainoastaan "SS Volo", joka upposi 80 kilometriä Mersa Matruhista luoteeseen vieden mukanaan aluksen päällikön George Ronald Whitfieldin, 20 merimiestä ja kolme tykkimiestä. Maihinnousualus "HMS LCT-11" pelasti yhdeksän merimiestä ja viisi tykkimiestä kuljettaen pelastetut Aleksandriaan.


title: Andrea Ranocchia

text: Andrea Ranocchia (s. 18. helmikuuta 1988 Assisi, Italia) on italialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa Internazionalea.


title: Nomad

text: Nomad on puolalainen death metal -yhtye, jonka on perustanut Patrick Bleyzabel vuonna 1994 Opocznossa, Puolassa. Vuoteen 2007 mennessä yhtye on julkaissut neljä studioalbumia ja yhden demon.EP:t


title: Treidaaja

text:
Treidaaja tarkoittaa henkilöä, joka ostaa ja myy finanssi-instrumentteja kuten esimerkiksi osakkeita, joukkovelkakirjoja, raaka-aineita ja johdannaisia.
Meklari joka yksinkertaisesta täyttää osto- ja myyntimääräyksiä sekä toimeenpanee annettuja ohjeita, ei ole treidaaja.


title: Tljaratan piiri

text: Tljaratan piiri (; avaariksi ЛъаратӀа район, "Larata raion") on kunnallinen itsehallintoalue Dagestanin tasavallassa Venäjällä. Vuonna 1926 perustetun piirin pinta-ala on 1611,5 neliökilometriä. Asukkaita on 23 100 henkeä (vuonna 2010).


title: Tljaratan piiri

text: Tljaratan piiri sijaitsee Dagestanin keskiosan vuoristoseudulla. Se rajoittuu lännessä Bežtan osa-alueeseen ja Tsuntan piiriin, pohjoisessa Tsumadan ja Šamilin piireihin, lännessä Tšarodan piiriin sekä etelässä Azerbaidžaniin ja Georgiaan.


title: Tljaratan piiri

text:
Piiriin kuuluu 18 maalaiskuntaa: Gerel, Gvedyš, Hadijal, Hidib, Hindah, Kamiluh, Kardib, Kolob, Kosob, Kutlab, Mazada, Natšada, Saniortinski (keskuspaikka Tsumiluh), Šidib, Tljarata, Tohota, Tšadakolob ja Tšoroda.
Hallinnollinen keskus on Tljaratan kylä, josta on 258 kilometriä tasavallan pääkaupunkiin Mahatškalaan. Asutuskeskuksia on yhteensä 89. Vuoden 2002 väestönlaskennan mukaan 99,1 % piirin asukkaista on avaareja. Kaupunkiväestöä ei ole.


title: Tljaratan piiri

text: Seudun pääelinkeino on karjanhoitoon keskittynyt maatalous.


title: Tljaratan piiri

text: Piirissä toimii 26 lastentarhaa, 64 kouulua, 42 kulttuurilaitosta ja 35 kirjastoa.


title: Tljaratan piiri

text: Paikallislehtenä ilmestyy avaarinkielinen "Zahmatalul bairah" (”Työn lippu”).


title: Karamojongot

text: Karamojongot on nimitys, jota käytetään useasta keskenään hyvin läheistä sukua olevaista etnsisitä ryhmistä Karamojan alangolla Koillis-Ugandassa Kenian rajan tuntumassa. Kenian puolella elävät turkanat lasketaan joskus myös karamajongoihin kuuluviksi. Muita karamajong-ryhmiä ovat dototht, jiet, bokorat, mathenikot ja pianit. Karamajongoja on yhteensä muutamia satojatuhansia, mutta tarkkaa määrää ei tiedetä. Karamojongit puhuvat karamojongin kieltä, joka kuuluu niloottisiin kieliin.


title: Karamojongot

text: 1000- ja 1500-lukujen aikana karamojongien esi-isät muuttivat Mount Elgonin tuntumaan Ugandan ja Kenian rajalla. 1600-luvulla karamojongeista erkani tesojen ryhmä ja muut karamojongit muuttivat edelleen Mount Elgonista pohjoiseen. Vuosina 1706–1733 alueella koettiin kuivuus ja nälänhätä, joka tunnetaan nimellä "nyamdere". 1800-luvun lopussa koettiin puolestaan karjatautien epidemia, joka aiheutti karamojogien hajaannuksen. Vuonna 1900 perustettiin brittien hallitsema Ugandan protektoraatti ja Karamojon alue liitettiin brittien valtaan vuonna 1916. Uganda itsenäistyi vuonna 1962 ja konfliktit Ugandan ja karamojongojen välillä alkoivat nopeasti. 1960-luvulla karamojongeija yritettiin nykyaikaistaa väkivaltaisesti ja Idi Aminin hallituskauden aikana 1971–1979 noin 30 000 karamajongoa tapettiin, koska he olivat liian primitiivisiä. Aminin joukkojen lähdettyä ongelmaksi nousivat heidän jälkeenjättämänsä aseet, joilla monet karamojongit aseistivat itsensä. Rikollisuus nousi, kunnes hallituksen viranomaiset ja karamojongien vanhimmat aloittivat varsin väkivaltaiset vastatoimet. Vuonna 1995 pidetyn rauhanfoorumin tuloksena kaikki aseet päätettiin rekisteröidä ja karamojon-asemiehistä tehtiin valtion palkkaamia poliiseja.


title: Karamojongot

text: Suurin osa karamojongeista on karjankasvattajia, jotka pitävät nautojen ohella vuohia ja lampaita. He harjoittavat myös maanviljelystä ja kasvattavat muun muassa maissia ja hirttä. Sadekauden arvaamattomuuden takia sadot epäonnistuvat usein. Sadekauden aikaan maaliskuusta syyskuuhun vettä on paljon, mutta kuivankauden aikaan lokakuusta varhaiseen maaliskuuhun vesi on harvassa Karamojon itäosissa ja siellä elävät karjankasvattajat muuttavat länteen.


title: Karamojongot

text: Karamojongit jakautuvat yhteiskunnallisesti monen eri järjestelmän mukaan. Yksi näistä on klaani, joka koostuu sukulaisista tai yhteisestä väitetystä esi-isästä. Maantieteelisesti karamojongit jakautuvat myös "ngitela" nimisiin ryhmiin, jotka viettävät erilaisia juhlia ja uskonnollisia menoja yhdessä. Toinen järjestelmä on "ngikenoi". Juhlien ja uskonnollisten menojen viettoon jaetut ryhmät jakautuvat edelleen erilaisiksi alaryhmiksi. Yksi näistä on "ekitela", jonka jäsenet juhlivat sadonkorjuuseen liittyvissä juhlissa. Miehet käyvät miehistymisseremonian nimeltä "asapan" 18–40 vuotiaina, minkä jälkeen he voivat osallistua yhteisön päätöksentekoon. Eniten valtaa karamojongien yhteisössä on vanhimmilla miehillä. Naimisiin mentäessä mennään ensin kihloihin, joka saattaa kestää viisikin vuotta. Syynä on suuret myötäjäiset, jotka sulhasen pitää maksaa vaimonsa vanhemmille. Maksua ei pidetä niinkään maksuna vaimosta, kuin korvauksena perheen menettämästä työvoimasta ja yleisenä kunnianosoituksena. Karamajongit uskovat yhteen kaikkivaltiaaseen jumalaan nimeltä "Akuj", jota rukoillaan säänöllisesti. Yhteisön vanhimmat toimivat pappeina.


title: Jongla

text: Jongla on suomalainen laite- ja alustariippumattomaan mobiiliviestintään erikoistunut startup-yritys. Se tavoittelee käyttäjiä erityisesti kehittyvillä markkinoilla, kuten Kaakkois-Aasiassa, Afrikassa ja Etelä-Amerikassa. Sovellus on saatavilla Android, Firefox OS, iOS ja Windows Phone -älypuhelimiin.


title: Jongla

text: Jonglan perusti Suomessa Arto Boman, ja sen päämaja on Helsingissä. Lisäksi yrityksellä on toimisto Jakartalla, Indonesiassa. Työntekijöitä on 24, joista suurin osa työskentelee Helsingissä. Yrityksen toimitusjohtaja on Riku Salminen, ja sen omistavat joukko yksityisiä sijoittajia (kuten JSH Capital Oy, Ingman Finance Oy, Kontino Invest Oy and Holdington Ltd Oy) sekä yrityksen johto. Jonglan hallituksessa istuvat Juha Halttunen (puheenjohtaja), Arto Boman ja Henry Sjöman. Jonglan uutishuoneessa olevien tietojen mukaan yritys on saanut tähän mennessä rahoitusta 11 miljoonaa euroa. Jongla on valittu Red Herring Top 100 Global -voittajaksi vuonna 2013, ja se on saanut sovelluksilleen Best Mobile Service in Finland 2013 ja App Awards 2014 -palkinnot.


title: Jongla

text: Jongla esitteli kesäkuussa 2016 kolmannen sukupolven sovelluksensa nimellä Jongla - Social Messenger. Uudistetulla brändillä markkinoidussa applikaatiossa kerrottiin olevan uusia toiminnallisuuksia sekä uusi käyttöliittymä. Merkittävimmät uusista ominaisuuksista olivat lähellä olevien Jongla-käyttäjien yhteisö sekä lisätty mahdollisuus reagoida muiden käyttäjien profiileihin peukuin, hymyin ja sydämin. Jonglaa mainostetaan myös maailman keveimpänä pikaviestisovelluksena.


title: Jongla

text: Jongla tarjoaa keskeiset pikaviestiominaisuudet, kuten yksityisen ja ryhmäviestittelyn sekä tekstin, tarrojen, kuvien, paikkatietojen ja videoiden jakamisen. Jonglalla voi myös viestitellä kenen tahansa kanssa web-sovelluksen kautta. Se tarjoaa myös persoonallisen ääniviestittelyominaisuuden, push-to-talk-ominaisuuden, johon on integroitu erilaisia käyttäjän ääntä muuntavia suodattimia.


title: Jongla

text: Jongla-sovellus käyttää viestimiseen tekstiviestin sijasta mobiilidataa ja WiFi-yhteyttä. Sovellus on ilmainen ladata ja käyttää, mutta se tarjoaa myös interaktiivisia tarroja ostoksina sovelluksen sisällä.


title: Jongla

text: Yrityksestä ovat kirjoittaneet artikkeleita muun muassa Forbes, CNBC Africa, Mobile Industry Review ja The Guardian Nigeria.


title: Lukio (televisiosarja)

text: Lukio on Jarowskijn tuottama nuorten draamasarja, joka esitettiin Yle TV2-kanavalla 27. tammikuuta 2008 – 5. maaliskuuta 2008. Vuonna 2006 kuvattu sarja esitettiin uusintana 20. joulukuuta 2010 – 29. joulukuuta 2010.


title: Lukio (televisiosarja)

text:
Venla Virkkunen muuttaa Itävallasta muutaman vuoden jälkeen Suomeen ja aloittaa samassa lukiossa kaksoisveljensä Villen kanssa. Vanhemmat, Ville ja
Veera-sisko olivat muuttaneet Suomeen jo muutama viikko aiemmin. Pian Venla kuitenkin huomaa, ettei lukio olekaan aivan sellainen, kuin hän luuli sen olevan. Venla näkee lukiossa monia epäkohtia ja ottaa asioiden korjaamisen vastuulleen. Sarjan aikana myös selvitetään kuka pahoinpiteli liikunnanopettaja Liikasen, sekä onko lukion rehtorilla jotain tekemistä Katariinan katoamisen kanssa.
Sarjan tunnusmusiikin on säveltänyt Jukka Immonen ja sen esittää Jenni Vartiainen. Kappale oli alun perin ehdolla Vartiaisen "Ihmisten edessä"-albumille, mutta se jäi kuitenkin albumikokonaisuudesta pois. Kappaleessa oli alun perin erilainen teksti, mutta Jenni kirjoitti itse sanat uudestaan, jotta se sopisi paremmin sarjan tunnelmaan.